authors:
Andrej Isakovic
Twitter
Dmack
Johannes Paul Tamm
Alar Truu
Lehtikuva
Lee Smith
Andrew Boyers

description: Tänane päev viib Eesti sportlastest võistlustulle meie parimad meestennisistid, Nõmme Kalju jalgpalliklubi heitleb kohalikel karikavõistlustel ning korvpalli meistriliigas teevad oma avaetteaste TTÜ ja Audentese meeskonnad. Eks päev üllatab meid kindlasti ka millegi põnevaga. Naudime koos!

title: OTSE | Sport 05.10: Audentese noored näitasid avamängus võitlejahinge

maintext:
JALGPALL
Möödunud nädalavahetusel jõudis lõpule naiste Meistriliiga hooaeg, kus ülekaalukalt võidutses Pärnu Jalgpalliklubi naiskond, edestades FC Florat ning FC Levadiat.
Pärnu sai laupäeval, 1. oktoobril pärast hooaja viimast kohtumist FC Floraga kätte oma seitsmenda järjestikuse meistrikarika. Ühtlasi läbiti ka hooaeg neljandat aastat järjest ilma ühegi kaotuseta. Viimati loovutati punkte teistele naiskondadele punkte 2013. aastal, kui Levadiaga tehti 2:2 viik. Viimane kaotus jääb 2012. aastasse, kui Tammeka naiskond suutis neid üllatada 1:0 võiduga.
Järjekordne meistritiitel valmistas rõõmu Pärnu ründajale ja kaptenile Anastassia Morkovkinale, kes tunnistas, et vaatamata sellele, et kokku on juba meistritiitleid 12, on iga uus tiitel oluline „Iga hooaeg on eriline. Võistkond muutub nii meil kui teistel ning kõik hakkab uuelt lehelt. Kui hakkad mängima, siis võtad üks hooaeg korraga ja ei mõtle, mis enne oli!
Kui räägime sellest hooajast, siis meistritiitel ei tulnud sugugi nii lihtsalt, kui tabeliseis näitas. Iga mäng oli omamoodi raske ning võidu kättesaamiseks pidime tegutsema kui ühtne tiim nii treenerite kui mängijatega. Ka meil oli hooajal mitmeid tagasilööke, eriti erinevate vigastuste tõttu, kuid just nimelt tänu neile takistustele oligi tänavune meistritiitel eriti oluline.”
Pärnu JK (Johannes Paul Tamm)
Lisaks võitudeseeriale on muljet avaldav ka Pärnu väravatevahe, kui sel hooajal suudeti vastastele lüüa lausa 128 väravat ning enda võrku lasti vaid kaks palli.
„Selline väravatevahe on uskumatult äge. Seal on võimalust areneda, ehk rohkem lüüa ja vähem lasta. Kuid mis eriti oluline, selline konkreetne number annab väga hea tagasiside meile endile meie hooajast. Seda analüüsides on näha, et lõppenud hooajal oli meie tiim igati paigas. Me olime endale meelepärased nii kaitses, rünnakute ülesehitamisel kui ka rünnakute realiseerimisel,” oli Morkovkina rõõmus nende statistiliste näitajate üle.
Hõbemedalid sai enda kaela juba kuuendat aastat järjest Tallinna FC Flora, kes kogus 20 vooruga kokku 48 punkti ning pidi kaotusi tunnistama vaid Pärnu vastu. Lõpuks jäädigi neist maha 12 punktiga ning lähimaid jälitajaid edestati lausa 20 punktiga.
Kolmandale kohale võitles ennast Tallinna FC Levadia, kes teenis kokkuvõttes kaks punkti enam kui JK Tallinna Kalev. Nende naiskondade vahel käis tihe võitlus ning omavahelistes mängudes teenisid mõlemad kaks võitu ja said kaks kaotust. Kui mõlemad said hooaja jooksul 10 kaotust, siis Levadia edu tuli sisse sellest, et teeniti üks võit rohkem ning üks viik vähem.
Järgmised kaks kohta jagasid omavahel Tartu naiskonnad. Viiendaks tuli JK Tammeka, kes teenis hooaja jooksul 29 punkti. Viie punktiga jäi neist maha SK 10 Premium. Omavahel peeti ka võrdseid kohtumisi, kui Tammeka teenis kahel korral 1:0 võidu ning kahel korral mängiti viiki.
Seitsmendalt kohalt leiab end Nõmme Kalju naiskond. Kokku teeniti 12 punkti ning edestati seitsme punktiga Noortekoondist, kes suutis hooaja jooksul saada ühe võidu ning kaks viiki.
Väravalööjate edetabelis võidutsesid samuti Pärnu mängijad, kui esimesele kohale tuli 35 väravaga Anastassia Morkovkina ning tema järel oli 26 tabamusega Margarita Matjuhhova. Kolmandat kohta jäid 18 väravaga jagama Vlada Kubassova (FC Levadia) ja Katrin Loo (FC Flora).
Järgmisel hooajal on oodata ka muudatusi Meistriliiga koosseisus. Kuna viimase koha teeninud Noortekoondis juhendi järgi Esiliigasse langeda ei saa, tähendab see, et automaatselt langeb sinna seitsmenda koha saavutanud naiskond. Õiguse tõusta Meistriliigasse teenis Esiliiga parima iseseisva klubina Põlva FC Lootos. Esiliiga iseseisvate klubide seas teise koha saavutanud Kohtla-Järve JK Järve loobus üleminekumängudest.


authors: Afp Scanpix

title: Bob Geldof varjas oma superhiti kaasautorit?

maintext:
Endine bändikaaslane ansamblist Boomtown Rats on rokkar Bob Geldofi kohtusse kaevanud, väites end olevat tema 1979. aasta hiti "I Don’t Like Mondays" kaasautor ja nõudes hüvitiseks miljoneid.
Boomtown Ratsi laul on inspireeritud tõsielujuhtumist: 16aastane Brenda Spencer tappis California kooli mänguväljakul kaks inimest ja vigastas üheksat.
"Mulle ei meeldi esmaspäevad," oli tema põhjendus. Kui laul ilmus, oli ainsa autorina kirjas Geldof, kirjutab Iiri leht Independent.
"Aga nüüd väidab Johnnie Fingersi nime all tuntud John Moylett, et tema kirjutas muusika ja osa sõnu, kuid talle avaldati tookord survet, et ta oma autorsusest vaikiks."

fasttext_language: et


authors:
Marka
Alamy
Francesco Gustincich
Compass International
Warner Bros
Universal

title: FILMISOOVITUS | Filmid, mida halloweenikuul vaadata

maintext:
Halloween on teatavasti seotud õuduste ja jubedustega, seega oleks väga temaatiline vaadata igasuguseid õudusfilme ning nende seas on valik uskumatult lai. Toome välja filme, mis sobivad vaatamiseks nii tõelistele õudukatearmastajale kui ka pere noorematele liikmetele.
Oktoobrikuus on teatavasti halloween. Olenemata sellest, kas te halloweeni suurelt tähistada tahate või mitte, on alati mõnus külmadel ja pimedatel õhtutel mõnda filmiklassikat vaadata ning miks mitte vaadata selle kuu temaatikaga kokkuminevaid filme.
Addamsite perekond on õuduskomöödia, mis räägib kummalisest perekonnast, kes igatsevad oma 25 aastat kadunud onu. Kui ta ühel päeval ootamatult välja ilmub, on kahtlustäratav, kas tegu on ikka õige onu Festeriga, kuigi mees sobitub perekonda ideaalselt. Selgub, et tegu on siiski teesklejaga, kes planeerib rikka perekonna paljaks varastada.
2. "Karje"
Ghostface (Francesco Gustincich / Alamy)
"Scream" ehk eesti keeles "Karje" on praeguseks saanud juba ka kolm järjefilmi, on tõsine Halloweeni klassika. Jubeda maskiga mõrvar Ghostface noorukeid tapmas, ahh, klassika!
3. "Hocus Pocus"
Kolm nõida, keda mängivad Sarah Jessica Parker, Bette Midler ja Katy Najimy poodi 300 aastat tagasi nõiakunsti kasutamise eest 17. sajandi Salemis, Massachusettsis. Nüüd on nad tagasi, kuid selleks, et end surematuks teha, peavad nad võtma lapse elu. Kolm last, kes nad kogemata surnust tagasi tõid, teevad kõike selleks, et takistada nõidadel Salemit selliseks muutmast, nagu see kunagi nende eluajal oli. Selles filmis on komöödiat, nõiakunsti, palju musti kasse ja naeru.
4. "Jõulueelne õuduslugu"
Inglise keelse pealkirjaga "Nighmare Before Christmas" peategelaseks on Jack Skellington, kes on Halloweeni linna Kõrvitsakuningas. Ükskord leiab ta ennast Jõululinnast ning otsustab jõulud üle võtta ja jõuluvana röövida. Kuid ta ei vii pühasid läbi traditsioonilises võtmes.
5. "Halloween"
(Compass International)
Selle filmi vaatamiseks soovitame tuled põlema jätta, sest see on tõsiselt õudne! Film räägib mõrvarist, kes tappis oma õe ja venna, kui ta oli alles väike ning seetõttu pandi ta vaimuhaiglasse. Kuid ta pääseb põgenema ning hakkab kedagi jälitama…
6. "Laibast pruut"
(Warner Bros)
Lugu räägib noorest (ja elusast) Victor Van Dortist, kes abiellub mitte etteplaneeritult Laibast Pruudiga, kes on juhtumisi ka surnud. Nüüd peab ta tegema valiku oma uue, kuid surnud pruudi vahel ja oma kunagise kihlatu Victoria vahel. Tõsiselt dramaatiline!
7. "Shaun ja surnud"


title: Jose Mourinho enne kohtumist Liverpooliga: kohtunikule tuleb sellest äärmiselt keeruline mäng

maintext:
Homme õhtul peetakse Inglismaa kõrgliigas põnevuskohtumine, kui Liverpool võõrustab Manchester Unitedit. Enne kui kohtumine on alatagi jõudnud, räägitakse juba kohtunikust.
Nimelt on kohtumise vilemeheks määratud Anthony Taylor, kes elab Old Traffordist vaid kuue miili kaugusel. Otsus just Taylor sellise mängu kohtunikuks määrata on tekitanud palju kõneainet nii ametnike kui treenerite seas. Unitedi lootsi Jose Mourinho sõnul paneb see juba enne kohtumist õigusemõistjale pinged peale.
"Usun, et Taylor on väga hea kohtunik, aga sellise pinge all saab ta väga raske olema head partiid teha," sõnas Mourinho. "Mul on selle kohta oma arvamus, aga olen varasemate aastate jooksul õppinud, et kõike ei tohi välja öelda."


title: Juhtkiri | Ilves jättis Kaljulaidile tühjad pihud

maintext:
President Toomas Hendrik Ilvese äsjane kõigest 49-protsendiline populaarsus võrreldes nii Lennart Meri ja Arnold Rüütli 66 protsendiga nende ametiaegade lõpul on muidugi väga kehv tulemus. Populaarsuse tipul oli Ilvesel 75-protsendiline toetus Meri 74 ja Rüütli 86 vastu. Millest võib olla tingitud Ilvese suurim langus varasemate presidentidega võrreldes?
Kõigepealt peab küsima, kas tegu presidendiinstitutsiooni kriisiga või konkreetselt Toomas Hendrik Ilvese isikliku allakäiguga? Ilmselt nii seda kui teist, sest Ilvese madal usaldus on kandunud edasi ka tema järel Kadriorgu asunud Kersti Kaljulaidile. Viimase toetus on samuti 49 protsenti, aga kui Ilvest ei usalda 39 protsenti, siis Kaljulaidi vaid 10 - ülejäänutel pole Kaljulaidi suhtes seisukohta, kuna teda lihtsalt ei tunta veel piisavalt.
Mis on aga Ilvesele hinnangu andmisel kaalukausil? Ühelt poolt tema roll julgeoleku- ja küberteemadel kõnelejana üle maailma, samuti tema ligipääs USA presidentidele. Teisalt aga suutmatus kodutanumal hakkama saada Ärma taagaga ning pereelu vaos hoidmisega. Viimased kippusid pikkade aastate vältel Ilvese ametitegevust varjutama. Seetõttu võis Ilvesele hinnangu andmisel määravamaks saada tema arrogantne nätsunärimine kui teened Eesti julgeoleku kindlustamisel. Nii jääb faktiks, et Ilvese ametisseastumise aegne 75-protsendiline populaarsus asendus allakäigutrepil ühtlaselt liikumise tulemusel ametiaja lõpuks 49 protsendiga. Esialgse eufooria asemele tuli halvasti varjatud pettumus ja rahulolematus. Ilvesele on ette heidetud, et ta ei seisnud näoga Eesti poole.
Siin peitub Kaljulaidi võimalus. Ka Rüütli puhul tagas paljuski just teise Eesti kõnetamine tema ülikõrge reitingu. Kaljulaidi üheks ülesandeks on tuua presidendiinstitutsioon jälle tagasi maa peale, loobudes riigipea kohtlemisest kroonitud peana ja õukonna moodustamisest. Pruugib vaid Kaljulaidil aga libastuda millelgi Ärma-laadsel ning populaarsuse tõusust võib vaid und näha. Madalana püsima jääv reiting sunnib paljusid aga kordama varasemat küsimust – kas Eesti-suurusel vabariigil on üldse tarvis piiratud võimuga monarhi-laadset presidenti?


authors: Panthermedia Scanpix

title: Kuidas võidelda hilisõhtuste söömasööstudega?

maintext:
Teadlased on teinud katseid, mis kinnitavad, et iha magusate ja soolaste toitude järele tekib just öösiti. Kuid igaüks ju ometi teab, mida teevad välimisega hilisõhtused söömasööstud. Kuidas nendega võidelda?
* Jälgi päevast toitumist. Püüa päeval toituda mitmekesiselt nii, et organismis ei tekiks toitainete puudust. See vähendab erinevate isude tekkimise riski.
* Asenda rasvased tooted lahjadega. Kui sa oled harjunud õhuti sööma näiteks piparmündijäätist ja just õhtul tekib selle järele vastupandamatu isu, kavalda keha üle ning asenda rasvased tooted lahjadega. Näiteks võid piparmündijäätise asemel närida piparmündinätsu.
* Tarbi rohkem valke. Seda eriti hommikuti - teadlaste väitel vähendab munast ja peekonist koosnev hommikusöök näksimiskihu ülejäänud päeva jooksul.
* Tee rohkem trenni. Lühike, kuid intensiivne treeningkord – 10-40 minutit – tugevdab neid aju piirkondi, mis vastuvad enesekontrolli eest. Nii on sul lihtsam ahvatlustele vastu panna.
* Mine varem magama. Õhtuti üleval istumine ajab su sisemise kella sassi ning unetus tekitab omakorda isu. Maga igal öösel vähemalt seitse tundi ning poe teki alla ühel ja samal ajal.


description: "Kodutunne" suundub täna appi emale ja tütrele, kes päevapealt oma kodust ilma jäid. Pärast mõnda päeva telgist elamist said nad endale uue kodu, mis saate meeskonna abiga nüüd ka elamiskõlbulikuks muudeti.

title: FOTO JA VIDEO | "Kodutunne" aitab ootamatult kodutuks jäänud ema ja tütart


title: ÕHTULEHE VIDEO | Ratas Savisaare reaktsioonist: võttis teadmiseks, et kandideerin

maintext:
Keskerakond ei võrdugi Edgar Savisaarega? See küsimus paneb Jüri Ratase hetkeks vaikima. Ta märgib viisakalt, et iga liige annab oma panuse. "Kui räägime traditsioonilisest võrdlusest, siis Savisaar on väga oluline persoon, aga aeg on teha muutusi ja teatud otsuseid..."
Tänasel pressikonverentsil olid nii Ratas kui Kadri Simson Savisaare osas pigem leebed. Mainiti sedagi, et Savisaarest võiks saada Ratase juhitavas Keskerakonnas auesimees.
Ilmselgelt on Savisaar ise huvitatud siiski vaid võidust. Hommikul saatis Ratas Savisaarele sõnumi, et kandideerib kongressil partei esimehe kohale (telefonikõnele Savisaar ei vastanud). Kas Savisaar saatis vastusõnumi, soovis edu? "Ta saatis sõnumi, et võttis teadmiseks," nendib Ratas intervjuus Õhtulehele.
Ta ei taha spekuleerida, kas oli juhus (nii Savisaar ise defineeris - toim), et pressikonverentsid toimusid täna pea samal ajal. Ratase sõnutsi tegi ta lõpliku otsuse kandideerida Keskpartei etteotsa alles selle nädala alguses ning siis pandi ka paika, et sellest teavitatakse avalikkust täna.
Ratas nendib, et parteikaaslased on murelikud ning ennekõike on probleemiks partei finantsolukord. Ratase sõnutsi oleks viimases hädas parteile garantiiks olemasolev kinnisvara, aga ta loodab, et nii kaugele asi ei jõua. Täna on Keskerakonna 25. sünnipäev ning Ratas loodab, et see ei jää kindlasti viimaseks suureks tähtpäevaks.


title: VÕTAB SÕNATUKS: koju jõudnud teismelised filmisid narkost kivistunud vanemaid

maintext:
Vanemad filmisid üledoosi saanud vanemaid, kes kivistunult diivanil ja põrandal vedelesid.
Šokeerivad kaadrid, kus tüdruk ja poiss karjuvad oma vanemate peale, et nad tõuseksid püsti, kuid isa on varisenud põrandale ja ema pööritab silmi diivanil lösutades, vahendab Mirror.
Videol olevad vanemad on saanud üledoosi heroiinist, kuid asja teebki õudsamaks see, et taolises olukorras leidsid neid just lapsed.


description: 1940. aastal surnud Tammsaare saatus oli pea terve kümnendi küsimärgi all. "Suured klassikud tuli nõukogude ideoloogia teenistusse panna, aga nii "Tõe ja õiguse" revolutsioonisündmustest rääkiv III osa kui ka mitmed tema artiklid olid kommunismi suhtes väga kriitilised," selgitab Vaino.

title: Nõukogude ajal tsenseeriti peenelt


title: Kas Wales jääb Sander Pärna karjääri viimaseks MM-ralliks?

maintext:
Lisaks Ott Tänakule ja Raigo Mõlderile on Suurbritannia rallil stardis ka Sander Pärn ja tema waleslasest kaardilugeja James Morgan. Pärn kasutab ära oma viimase 2014. aastal Dmacki karikasarja võiduga teenitud seitsmest tasuta MM-rallist ja mis karjäärist edasi saab, noormees öelda ei oska.
"Hetkeseisuga mingisuguseid plaane järgmiseks aastaks ei ole. Üritaks selle ralli ära sõita, normaalselt lõpuni tulla ja eks siis saab näha, kas ja mis. Aga täitsa võimalik, et ei sõidagi järgmisel aastal üldse," võttis Pärn hetkeseisu kokku.
Lõunaeestlase mure on lihtne: 2016. aastast pole tal ette näidata ühtegi head tulemust, millega sponsorite ja tiimide ustele koputama minna. Katkestada tuli nii Rootsis, Portugalis kui Poolas, Hispaanias lõpetati WRC2 arvestuses küll seitsmendana, aga sedagi Rally2 süsteemis et ühel päeval tuli sõit siiski katki jätta.
Oma seisu MM-arvestuses ei saa Pärn parandada Walesiski: Dmacki meeskond pani WRC2 klassis punktikogujatena kirja norrakas Marius Aaseni ja kohaliku piloodi Osian Pryce’i. "Olen üles antud "non-priority" sõitjana ehk WRC2 arvestuses punkte võtta ei saagi. Aga see on Dmacki otsus ja nemad maksavad mu sõidu ju kinni," ütles numbri all 82 startiv Pärn.


description: Homme möödub 20 aastat päevast, kui Kadriorus sündis maailma jalgpalliajaloo kurioossemaid sündmusi – Eesti – Šotimaa jalgpallimatš, mida tegelikult polnudki, sest platsile sammusid ainult külalised. Mis juhtus? Kelle närvid vastu ei pidanud? Kes oli põhiline susserdaja? Ja mida maailma jalgpall toimunust järeldas?

title: 20 AASTAT HILJEM: Miks ikkagi Eesti - Šotimaa jalgpallimatš 1996 ära jäi?

maintext: AINULT ÜKS MEESKOND: 9. oktoobril 1996 rivistus Kadrioru staadionil üles ainult üks meeskond – külalised Šotimaalt. Jalgpalliajaloos tuntakse seda seika kui "mängu, mida kunagi ei peetud" (ing k "The match that never was"). (Lembit Peegel)


title: Evelyn Sepp | Uus president kui intellektuaalne sõõm värsket õhku

maintext:
Intellektuaalne sõõm värsket õhku teeb imesid! Täna võib Eesti rahvas endale uhkusega õnne soovida. Me oleme kõik koos astunud ühe pika sammu omariikluse käänulisel teel ja saanud väga väärtuslikke õppetunde demokraatia keerdkäikudest. Ja peamine – me oleme saanud Eestile väga hea presidendi. Sellise uue aja riigijuhi, kes ei ole ei rahva ema ega rahva isa, kel pole vaja meeldida seal ja põhjustel, mis pole päris ausad ja kes pole juba ette kellelegi võlgu, kes aga on lisaks oma vaieldamatule kvalifikatsioonile ja kogemusele naine, nelja lapse ema ja noor vanaema. Siin on nii palju uusi tähendusi, mis liigutavad paljusid.
Lisaks – uue aja juhid ei ela Olümposel, neile ei pea alt üles vaatama. Nad on meie hulgas, asjalikud, käised üles kääritud ja löövad kaasa seal, kus võimalik ja on eestvedajad ja sõnakad siis, kui seda on Eesti inimeste ja Eesti eest seismisel vaja.
Nii võibki öelda, et tänasega algas Eestis päris kindlasti mitmes mõttes uus, teadmistepõhise poliitika aeg. Seda usku kinnitab Kersti Kaljulaidi senine karjäär, mis on kulgenud sirge selgselt ja selge sõnaliselt ja – silmavaateliselt. Ma loodan, et see tähendab argumentidel põhinevat, eesmärkide ja probleemide ühist ja täpset sõnastamist ning nendest lähtuvalt parimate alternatiivide kaalumist. Veel rohkem üksteise ärakuulamist.
Vähem loosungeid, rohkem koostööd igas mõttes ja see võib oma tulemuslikkuses üllatada veel kõiki. Ei midagi rohkem ega vähem kui jõudu nii värskele vabariigi presidendile kui meile kõigile selle võimaluse ärakasutamisel!
Öeldakse, et tekkinud kriisi oleks kahju raisku lasta ja mingil uskumatul kombel olemegi uue võimaluse saanud ületada ja unustada paljutki, mis viimastel kuudel või aastatel on juhtunud. Olgem siis tänulikud nii selle keerulise kampaania kui ka kõigi nende kuue kuu jooksul toimunud arengute eest, mis tõid Eesti täna selle ajaloolise otsuseni!


description: Wallasey`s õpetajana töötav Emma Philips nautis vallatuid hetki oma kallima Lee Milleriga, kui järsku nad märkasid, et kasutuses olnud sekslelu on kuhugi kadunud.

title: SEKSILELU JÄI KINNI: hädas haiglasse pöördunud neiu hoiatab teisi katsetajaid

maintext:
"Te tahate väita, et kolmeaastane poiss sattus rahalistesse raskustesse? Kuidas see on võimalik?"
"Ta neelas mündi alla."


description: Sellel nädalavahetusel toimub Tallinna Spordihallis naiste epeevehklemise MK-etapp, millest võtavad osa ka Eesti parimad.

title: TALLINNA MÕÕK 2016: SUPER! Irina Embrich jõudis kodusel võistlusel poolfinaali


authors:
Alar Truu
Ei Mõista
Ilusti Ja Kenasti
Vastus Sm Ligilt

description: Riigikontrolli hinnangul pole 2001. aastal alanud riigi kinnisvarareform saavutanud olulisi eesmärke – riigi hoonestatud kinnisvara valitsetakse jätkuvalt killustatult, kasutamine on ebatõhus ning riigile rahaliselt tarbetult koormav.

title: RIIGIKONTROLL: valitsus pole 15 aastaga riigi kinnisvarapoliitikas üksmeelele jõudnud, kulud kasvavad, remondivajadus on juba praegu ligi 500 miljonit eurot

maintext:
Selle peamiseks põhjuseks on valitsuse suutmatus leppida 15 aasta jooksul kokku riigi ühtses kinnisvarapoliitikas, mille raames valida analüüsile tuginevalt kõige otstarbekam kinnisvara korraldusmudel. Algne lootus teha Riigi Kinnisvara Aktsiaseltsi ( RKAS ) abil vajalikud hooned korda, ilma et see mõjutaks eelarvetasakaalu ja võlakoormuse näitajaid, läks luhta, leiab Riigikontroll . Samuti on RKASile üle antud vaid 25 protsenti kinnisvarast, kuigi pea kogu vara pidi olema üle antud juba aastaks 2003.
Vajalike tööde maht ehk nn remondivõla suurus on juba praegu hinnanguliselt 500 miljonit eurot.
Kuigi riigiasutused tervikuna on pärast 2008.–2009. aastal toimunud kinnisvarainventuuri vabanenud väga suurel hulgal mittevajalikust varast, mõeldakse pinnakasutuse tõhustamisele siiski vähe.
2001. aastal algatas Vabariigi Valitsus riigi kinnisvarareformi, mille eesmärk oli jätta riigiasutuste kasutusse vaid riigi ülesannete täitmiseks vajalikud hooned ja teha need korda. Riigi kinnisvara keskseks haldajaks pidi saama selleks otstarbeks asutatud riigile kuuluv äriühing Riigi Kinnisvara Aktsiaselts. Reform nägi ette, et riigiasutused annavad aastaks 2003 pea kogu hoonestatud kinnisvara RKASi omandusse ning üürivad oma ülesannete täitmiseks vajaliku pinna RKASilt põhiliselt turutingimustel tagasi. Reformi üheks peamiseks ootuseks oli teha riigi hoonestatud kinnisvara RKASi kaudu raha laenates korda nii, et see ei mõjutaks riigi võlakoormust ega eelarvetasakaalu, kuna RKASi ei arvatud asutamisel valitsussektori osaks. Muudatusest oodati aga ka tõhusamat ruumikasutust, kinnisvara professionaalsemat haldamist ja seeläbi kinnisvara korraspidamisega seotud kulude kokkuhoidu.
2016. aasta seisuga ei ole reformi lõpule viidud ega selle eesmärke saavutatud. RKASile on üle antud vaid ca 25 protsenti riigiasutuste kasutuses olevast pinnast. Riigikontrolli analüüsitud 11 kinnisvaraobjekti näitel ei ole siiski oodatavat kokkuhoidu saavutatud, kulud kasvasid asutuse eelarves pärast RKASiga üürilepingute sõlmimist ja kaheaastase üleminekuperioodi lõppu (mil kulud valitsuse otsuse kohaselt suureneda ei tohtinud) keskmiselt veidi enam kui 2,5 korda. Vaadeldud objektidega seotud kulude kasvu peamiseks põhjuseks oli kinnisvara rahastamismudeli muutus: lisaks kuludele, mida asutused ka varem kandsid, on tulnud RKASile maksta turutingimustele vastavat üüriraha, täiendava kuluna tuleb käsitleda ka tasu haldusteenuse eest ja regulaarseid makseid jooksva remondi kuludeks. Samuti tuleneb kulude kasv kinnisvara korrashoiuteenuste nagu tehnohooldus, heakord jms üldisest kallinemisest turul, vahel ka sellest, et muutus teenuse sisu.
Et RKAS on äriühing, mille olemuslik eesmärk on teenida raha, on riigihalduse minister kui omaniku esindaja kinnitanud RKASi omakapitali oodatavaks minimaalseks tootluseks 2016. aastaks 6,6 protsenti, mis loomulikult kajastub ka klientide makstavas hinnas. Samal ajal aga pole riigiasutused olnud motiveeritud kinnisvarakuludelt säästma ega asunud otsustavalt tegutsema pinnakasutuse tõhustamiseks, nii nagu uuest korraldusmudelist oodati.
Riigikontroll auditeeris ka RKASi tegevust ning leidis, et RKASi tegevus on seaduslik ja raamatupidamine vastab heale raamatupidamistavale. RKASi hankekord on põhjalik ning auditeeritud ajavahemikul 2013–2014 korraldatud hanked on kooskõlas riigihangete seadusega. Ehkki RKASile riigivaraseadus ei laiene, on RKAS Riigikontrolli hinnangul kehtestanud riigivaraga ümberkäimiseks asutuses riigivaraseadusega samaväärsed nõuded.
Hoolimata kinnisvarakulude kasvust pole täit kindlust, et riigi hoonete seisukord paraneb.
Rahandusministeeriumi hinnangul praegu RKASile makstavast remondirahast hoonete seisundi säilitamiseks pigem siiski ei piisa. Riigi kinnisvara nn remondivõlg on Rahandusministeeriumi andmetel ca 500 miljonit eurot. Järgmise viie aastaga riigi kinnisvarakulud Rahandusministeeriumi prognoosi kohaselt pea kahekordistuvad, kuid sellest rahast kõigi praegu riigi kasutuses olevate hoonete korrastamiseks ning edaspidiseks korraspidamiseks ei jagu.
RKASi arvamisega valitsussektori osaks luhtus 2008. aastal lootus kaasata eelarvetasakaalu mõjutamata riigi hoonete kiireks korrastamiseks laenuraha, mis oli peamisi kinnisvarareformi ootusi. Uusi sisulisi otsuseid, kuidas pikemas perspektiivis kinnisvarainvesteeringutega toime tulla, pole valitsus seni langetanud.
Riigikontrolli hinnangul on reformi eesmärkide saavutamata jäämisele peamiselt aidanud kaasa asjaolu, et valitsus pole 15 aasta jooksul riigi kinnisvarakasutuse ühtsetes ning selgetes tegevustes üksmeelele jõudnud. Riigi kinnisvarakasutuse reform on arenenud sisuliselt koordineerimatult, aeglaselt ja prognoosimatult, sõltudes ministeeriumide üksikotsustest.
Riigil puudub ka selge pilt kinnisvarakuludest: kui RKASil kui kompetentsel kinnisvarahaldajal on ülevaade neile üle antud kinnisvarast väga hea, siis üle andmata kinnisvara kohta on andmete koondamine keerukas, info kohati puudulik.
Riigikontroll soovitas auditis vabariigi valitsusel selgitada välja ja otsustada, kui palju ning millist kinnisvara riik oma ülesannete täitmiseks vajab ja kuidas vajalike hoonete kordategemist rahastada. Samuti soovitas Riigikontroll kinnitada pinnakasutuse jm hoonete tõhusa kasutamise ühtsed eesmärgid kõigile valitsemisaladele.
Riigikontrolör Alar Karis ütles auditi tulemusi kommenteerides: „Riigi kinnisvarareformiga toimunu on näide sellest, kuidas probleeme on esinenud nii muudatuste algatamisel, rakendamisel kui ka lõpetamisel. Riigi hoonestatud kinnisvaraga seotud probleemid on olnud teada juba väga pikka aega, kuid jätkuvalt pole kokkulepet, kuidas neid lahendada. Ei teata, kui palju ja millist kinnisvara riigil oma ülesannete täitmiseks vaja läheb ning kuidas hoonete kordategemist rahastada. Valitsuse tasandil üksmeele puudumise tõttu on riigi kinnisvarareform arenenud paljuski koordineerimatult, ministeeriumide arusaam ja praktika riigi kinnisvara kasutamisel on erinevad.


title: Tallinnas kohtuvad kolme mandri juhtivad HIV-i eksperdid

maintext:
Täna algas Tallinnas kahepäevane kõrgetasemeline teadussümpoosion, kus rahvatervise eksperdid Euroopast, Põhja-Ameerikast ja Aafrikast arutavad kuidas vähendada uute HIV-i juhtude arvu.
Kohtumise eesmärk on leida innovatiivseid ja tõhusaid meetodeid HIV-i monitoorimiseks ja seireks, et jõuda paremini inimesteni, kes on HIV-ist mõjutatud. Peaküsimuseks on, kuidas kõige paremini kasutada rutiinselt kogutud andmeid, et tuvastada kõrge nakatumisriskiga rahvastikurühmi ning puudusi pakutavates teenustes.
Sümpoosioni korraldab HIV Epideemia Monitoorimise ja Seire Konsortsium (Measurement and Surveillance of HIV Epidemics (MeSH) Consortium), mida rahastab Bill ja Melinda Gatesi Fond. Konsortsium arendab ja rakendab meetodeid HIV-i monitoorimiseks ja seireks täiskasvanute ja laste seas. Seda juhib prof James Hargreaves Londoni Hügieeni ja Troopilise Meditsiini Instituudist (London School of Hygiene & Tropical Medicine).
Ekspertkoosoleku organisaator, konsortsiumi asedirektor dr Brian Rice’i kinnitusel on HIV ja AIDS jätkuvalt suureks rahvatervisealaseks väljakutseks. „Mul on hea meel olla ilusas Tallinnas. Ootan põnevusega, et arutada ja kokku leppida järgmisi samme, et vähendada HIV-i nakatumist ning parandada tulemusi nii üksikisiku ja rahvastiku tasandil.“
Eelmisel aastal nakatus maailmas HIV-i kaks miljonit inimest ja enam kui miljon suri AIDSiga seotud haigustesse.


title: HUMAL AVITAB? Teadlaste väitel kahjustab IPA vähem maksa kui tavaõlu või naps

maintext:
Men's Health rõkkab oma loo pealkirjas "Lõpuks ometi, teaduslik tõestus, et IPA on sulle hea!", aga see näib olevat veidike ülepaisutatud reaktsioon. Kuid paistab, et õlle humalarohkus aitab napsutamisel veidike maksa säästa küll. Vähemalt hiirtel. Või vähemalt emastel Saksamaa hiirtel. Kellel lõppkokkuvõttes polnud sellest ka mingit kasu.
Juhul, kui te pole viimasel paaril aastal baaris käinud, siis IPA-d (India pale ale) on tänapäeval nii populaarsed, et näiteks USA käsitööõllede turust moodustavad need Nielseni andmete põhjal 25%.
Saksa teadlased jagasid mõned emased hiired kolme gruppi: ühele neist anti humalarohket õlut, teised jõid ilma humalata õlut (? – toim) ja kolmas grupp kulistas puhast etanooli.


title: Lipumastivabrik põles suure leegiga

maintext:
"Nagu tünni oleks vastu maad taotud," kirjeldab kohalik elanik väiksemaid plahvatusi, mis kõlasid Kosel teisipäeva õhtul Flagmore ASi lipumastivabrikus puhkenud tulekahjus.
Teisipäeva õhtul kell 21.13 teatati häirekeskusele tulekahjust Harjumaal Kose vallas Kolu külas. Põles Flagmore ASi lipumastivabriku kahekorruseline lao- ja tootmishoone, mille üks osa hävis tules.
Tuleroaks saamisest suudeti päästa lao- ja tootmishoonega ühenduses olev kontor ja laohoone teine pool, mis said aga tugevaid vee- ja suitsukahjustusi. Inimesed põlengus viga ei saanud.
"Hakkasin magama minema, kui vaatasin, et kuidagi imelikult valge on väljas," räägib vabrikust vaid mõnesaja meetri kaugusel elav mees. "Vaatasin siis aknast välja, et mis see küll on ja nägin, et suur leek oli katusest väljas ja tuletõrje oli kohal. Vilkurid kõigil töötavad. Oma kuus-seitse autot. Kiirabi oli ka."


description: Mõnikord on su peenisel omaenda aru, märgib Men's Health.

title: Miks teeb mees rumalaid otsuseid, kui ta on kiimas?

maintext:
Teadlased tahtsid ka uurida, mismoodi kiimalisus mõjutab otsustamist väljaspool magamistuba. Teise eksperimendi käigus näidati veel sajale inimesele samu videoklippe, kuid siis pandi nad blackjacki mängima.
Leiti, et erutatud grupp kaldus 13% tõenäolisemalt tegema blackjackis riskantseid otsuseid kui inimesed, keda polnud pornoga üles kruvitud – näiteks 17 pealt juurde võtma, selmet passida.
Uuringu autor Shayna Sparling märgib, et kiimalisus ei mõjuta tingimata su võimet otsustada, aga see mõjutab valiku tegemise motivatsiooni.
Näiteks: kuigi sa tead, et peaksid kummi kandma, võid sa siiski tahta ilma selleta seksida, kuna see tundub tol hetkel lõbus.
Sparling märgib, et varasemate uuringute kohaselt on erutunud inimestel ka vähem enesekontrolli.
Kuidas sellest üle saada? Pane oma tavapärases olekus piirid paika. Kinnita reeglid, et teaksid, mida endalt oodata, kui käes on lõbus õhtu. Seksi puhul võiks reegliks olla "Kasutan alati kondoome, kui ma just pole koos usaldusväärse partneriga, kelle kohta tean, et tal pole suguhaigusi."
Loe see reegel endale valjult ette või kirjuta üles. Mida enam seda kordad, seda tõenäolisemalt selle juurde jääd, kuna tahtejõud on selline "vaimne lihas", mida saad harjutamisega tugevdada.
Ühe reegli meeldejätmine nõuab Sparlingu teatel vähem ajutööd kui kindlal hetkel riskantse otsuse läbimõtlemine.


description: Õhtuleht toob tänastel Bingo Loto ja Viking Lotto loosimistel selgunud võidunumbrid.

title: LOTOKOLMAPÄEV: vaata, kas loosiõnn naeratas!


description: Lisaks Pärnu-Jaagupi lähistel juhtunud õnnetusele toimus täna Pärnumaal veel teinegi avarii, kui ühel ristmikul põrkasid kokku kaks sõiduautot. Õnnetuses keegi viga ei saanud.

title: FOTOD | Pärnus veel teinegi liiklusõnnetus - kokku põrkasid kaks sõiduautot


authors:
Arno Saar
Kahju Küll
Et
Ei Tee
Kaks Oravat

title: Siim Kallas reformierakonna juhatuse koosolekult: "Küsiti, kas teen uue partei. Ei tee!"

maintext:
Rõivas kummutas Kallase seotust Keskerakonnaga ja ütles, et ei saa rääkida sellest, et Kallas oleks Keskerakonna või Savisaarega mingis leeris.
Lisaks ütles Rõivas, et keegi ei ole kellelegi nuga selga löönud. "Kui kellelgi on kolmanda augusti otsuse peale pettunud olla, siis on see Marina Kaljurand," rääkis Rõivas veel. "Mina olen olnud väga kriitiline, et valimiskogu teine voor läbi kukutati.
"Ta (Siim Kallas- toim.) ütles väga selgelt välja, et tal pole plaanis reformierakonda hüljata ja uut erakonda luua," ütles Reformierakonna esimees Taavi Rõivas pärast äsja lõppenud Reformierakonna juhatuse koosolekut. "Vastupidi, olime kogu aeg Kallase seljataga ja toetasime pürgimist väga tähtsale kohale, grillimine on ajakirjanduslik liialdus."
Siim Kallase rolli kohta erakonnas rääkis Rõivas: "Kindlasti me räägime temaga sellest ja nagu teiste erakonna asutajate seisukohad on olulised, on olulised ka Kallase omad."
Tallinna linnapea kandidaati Reformierakonnal praegu ei ole, lisas Rõivas veel, kuid oli veendunud, et piirkond teeb hea valiku. Reformierakonna linnapeakandidaatidest on räägitud Kaja Kallase ja Yoko Alenderi puhul.
Siim Kallas, kas suu sai puhtaks räägitud? "No jah, tänase koosoleku mõte see oligi. Kas tõmmata joon alla või jätkate arvamuste vahetamist, aga mina tulin siia plaaniga joon alla tõmmata," vastas Kallas, et eesmärk on taastada kodurahu ja tegeleda suuremate asjadega. "Meie ees on suured väljakutsed, vaadake, mis majanduses toimub."
"Väga palju ette ei heidetud, mõningaid väljaütlemisi ja toetavaid sõnavõtte oli," kirjeldas Kallas juhatuse koosolekut. "Küsiti kas teen uue partei. Ei tee!" rääkis Kallas ja lisas, et selleks peab olema sõnum, et miks uus erakond peaks olema tunduvalt parem, kui olemasolevad.
Oma rolli erakonnas näeb Kallas nüüd suurenevat. "Eks ma lülitun aktiivsemalt nendesse sisulistesse aruteludesse. Arutelusid siin erakonna sees ja neid teemasid, kus ma oskan midagi öelda, on ju palju."
Ka Kallas ütles, et tema "grillimisest" juttu olla ei saa. "Grillimine- ma arvan et see on kirjanduslik liialdus, mingit grillimist ma küll ei näe."
Samas on ta presidendivalimiste ajal erakonnas toimunu kohta kriitiline. "Selge ja teada, et tükk aega oli kaks kandidaati ja see tegi positsiooni segaseks. Murendas positsioone ja tekitas pingeid."
Sõnavahetus Reformierakonna peasekretär Reimo Nebokatiga oli Kallase sõnul viga ja ta ütles, et nii see ei oleks tohtinud toimuda.
Veel ütles Kallas, et kohalikel valimistel ta Tallinna linnapeaks ei kandideeri.
"Kas kohalikel üldse kandideerida? Peab vaatama, kas selleks on motivatsiooni," lisas Kallas. "Keskenduks loomingulisele tegevusele, mitte poliitikale, see kohtadele pretendeerime ei ole eesmärk."
Kaja Kallase kandideerime linnapea kohale on tundlik teema ja Kallas keeldus seda kommenteerimast.


authors:
Aldo Luud
Oh Taevas Naiivsust.

description: Võrumaal Mõniste–Ape maantee rekonstrueerimise käigus kahjustati teadmata asjaoludel Eesti piirimärgi kupitsat. Korraldatud on juurdlus ja Läti piiriesindaja on saatnud taastamisprojekti materjalid politsei- ja piirivalveametile kooskõlastuseks.

title: Eesti piirimärgi kahjustamine tõi juurdluse

maintext:
Turist otsustas külastada bordelli. Pärast seda, kui ta oli ühe kena punapeaga pool tundi möllanud, ladus madam talle 1000 dollarit peo peale.
Mõne nädala pärast läheb turist uuesti samasse bordelli. Valib omale kauni blondiini ja hullab temaga pool tunnikest. Pärast maksab madam talle 2000 dollarit. Mees
tunneb end suurepäraselt. Proovib järgmisel päeval uuesti - valib brünetining tuleb ootusärevalt pärast poolt tundi madami juurde. Seekord küsitakse temalt 250 dollarit.
"No kuulge," protesteerib mees. "Algul andsite mulle 1000, siis 2000 dollarit, ja nüüd pean ma ise maksma. Millest selline vahe?"
"Asi on selles," selgitab madam. "et täna ei näidatud teid televisioonis."


title: SELGELTNÄGIJAD TÄNA: Tallinna mees on pidanud üle elama kolme lapse kaotuse

maintext:
Tallinnas elava Tõnise jaoks on saatus olnud erakordselt traagiline. Mees on oma elu jooksul kaotanud kolm lihast last. Miks ja kuidas see on juhtunud?
Kohaletulnud selgeltnägijad tajuvad üllatuslikke seoseid ja jõuavad ootamatute järeldusteni.
Teises ülesandes peavad nõiad pimesi ära tajuma ühe väga tuntud eestlase. Nii mõnigi võistleja suudab seda teha hämmastavalt rabava täpsusega.
"Eesti selgeltnägijate tuleproov" on TV3-s täna kell 21.30.


description: Kairi Kuuri ja Fausto Gobbi “Maailm paksude mätta otsast“, raamat on saadaval hästivarustatud poodides üle Eesti.

title: "Maailm paksude mätta otsast": musklimeestele toodi värskelt pressitud mahla, aga pakse kostitati limonaadi ja vorstisaiadega

maintext:
Nagu tavaliselt ikka enne seda, kui asjaks läheb, pakutakse külalistele ooteruumis kõike head ja paremat. See päevakorrapunkt nägi välja nii, et musklimeestele toodi värskelt pressitud mahla, smuutisid, puuvilju, pakse aga kostitati limonaadi ja vorstisaiadega. Tavaline ju, et paksud arvatakse olevat permanentselt näljased, ja mis nad sellest ühest viinamarjast sellisel juhul ikka saavad.
Järgmiseks pidi kumbki grupp enda seast välja valima kaks esindajat, kes hakkasid esimeses võistluses mõõtu võtma. Võistlusalaks oli seebiga sissemääritud kummist kaldteest ülesronimine. Seina külge oli kinnitatud ka nöör, mille võis appi võtta, et end üles vinnata. Minu mehe võistkond otsustas enda seast võistlustulle saata ühe väheke ülekaalulise ragbimängijast mehe ja matsaka kehalise kasvatuse õpetajast naise. Televisioon aga, nagu teate, kogub reitinguid publiku pealt ja mis tavaliselt publikule meeldib, on see, kui keegi tehakse lolliks või siis saab kellegi üle naerda.
Tuligi siis produtsent paksude juurde ja vahetas ühe sõrmenipsuga välja võistkonnasiseselt valitud esindajad, saates ülesannet sooritama paksude seast kõige paksemad, et oleks ikka kindel, et nalja saab. Igaüks võib juba praegu endale ette kujutada, kas need paksud said seebirajast üles või mitte. Etteaimatav tulemus paksudele oli loomulikult kõhuli prantsatamine ja seda vähemalt kaks korda järjest, samas kui musklimeestele ei valmistanud seebirada mitte mingisuguseid raskusi. Rahval oli aga paksude arvel nalja nabani. Kuigi tegelikult ei saanud vaid üks paks seebimäest üles, jäi kõigile mulje, et näe, paksude võistkond ei saagi millegagi hakkama.
Teises ülesandes ehk teadmistevoorus ei hakanud teletiim enam riskima ja järgmist kõige paksemat võistkonnast välja valima, sest mõtle, kui mõni paks on siiski intelligentne ja vastab ära kõigile küsimustele. Selle asemel valiti üks paks näitleja, kes siis pandi konkureerima ühega musklimeeste seast.
Kui näidati Bulgaaria lippu ja küsiti, mis maa lipp see on, siis musklimees arvas, et Burundi, ja näitleja pakkus, et Vietnam. Musklimees arvas, et maailmas on neli kontinenti, aga näitleja pakkus peale teda kolme. Seejärel pandi paks aktöör esimesena vastama, kes siis jätkaski paksude esitlemist imbetsillidena. Musklimees suutis aga vastata ühe küsimuse kogemata õigesti ja teenis sellega oma võistkonnale võidupunktid. Paksudel läks aga ka teises voorus kirja rasvane null – tähendab, et ei saa millegagi hakkama, aga on pealekauba veel ka lollid.
Kogu jant lõppes sellega, et paksud olid paremad ainult lauluvõistlusel ja üle lava kõndimises, sest pakse esindas üks matsakas suurte tissidega daam, aga vastasvõistkonnal oli vastu panna peenike minitissidega fitnessitreener. Kuna publik koosnes enamjagu meestest, siis polnud kahtlust, et megatiss selle vooru võitis ja paksudele lisapunkti tõi.
Kõnekas kogu mängu kohta oli aga see, et mida iganes paksud tegid, asetati nende tegevused söömise konteksti. Veel lauluvõistluse lõppedeski manitses saatejuht pakse, et nood kogemata mikrofoni ära ei sööks. Kui paksudel isegi õnnestus kogemata midagi hästi teha, oli preemiaks ikka kas mõni söömisega seotud anekdoot, söödav auhind või annus paksuirooniat. Viimased kaadrid saatest aga näitasid, kuidas musklimehed poseerisid ja oma võidu üle juubeldasid ning paksud kurvalt lohutusauhinnaks saadud hot dog'e sõid.


description: Kuni 19aastaste neidude jalgpallikoondis jätkas 18 kodust EM-valikturniiri 0:9 (0:3) kaotusega Tšehhi eakaaslastega.

title: JÄRELEVAADATAV | Neidude U19 ei suutnud Tšehhi vastu ühtki pealelööki sooritada


title: Kalle Klandorf läheb kaotuste kiuste eurosarja optimistlikult

maintext:
Sarnaselt Tartu Ülikooliga mängib FIBA Europe Cupil TLÜ/Kalev, kes on kodust korvpalliliigat küll alustanud kolme kaotusega. Avalöök tehakse homme Rumeenias Tirgu Muresi meeskonna vastu.
„Meil on olnud komplekteerimis- ja hooaja alguse raskused, aga loodan parimat. Arvan, et aja jooksul paraneb pilt oluliselt,“ ütles „väikese“ Kalevi peatreener Kalle Klandorf, kes on paar nädalat olnud haiguslehel, aga plaanib täna meeskonnaga Dracula-maale kaasa sõita.
Kaotatud on nii Valgale, Pärnule kui ka TTÜ-le, tõsi kõik kohtumised on olnud tasavägised. „Kontrollmänge jäi väheks, lisaks pidime kolm meest tagasi saatma ning uute tulekuga otsast peale alustama,“ ei salga Klandorf, et jackpot’e nagu eelmisel hooajal Johnny Berhanemeskelit ja talvel Dominykas Milkat värvates esimese hooga ei paista. Praegu on meeskonnas neli välismaalast.


authors:
Ardo Kaljuvee
Amrion

title: Režissöör Vallo Toomla: Hispaania publik tabas “Teesklejate” huumori ära

maintext:
"Kõige lihtsam on publik hulgas lugeda seda, kas inimesed naeravad. Oli ka ehmatuskohti. Seda hingamist, mis saalis ümberringi toimub, on lavastajal huvitav ja kasulik kogeda. Ma olen ju ise näinud seda filmi erinevates variatsioonides mitukümmend korda, mis muudab mind filmi suhtes emotsionaalselt tuimaks. Kuid saalis olles elasin ma uuesti filmi sisse, see oli värskendav tunne," muljetab Toomla, kes käis läinud kuul Hispaanias San Sebastianis koos "Teesklejate" naispeaosatäitja Mirtel Pohla ja produtsent Riina Sildosega.
"Naerdi päris palju, mõned naerukohad isegi üllatasid mind – tegemist oli väikeste nüanssidega, see andis aimu, et vaatajad on filmiga kaasas," rõõmustab noor filmilavastaja Vallo Toomla, et Hispaania publik tabas San Sebastiani festivalil ära huumori, mis sisaldub tema pealtnäha tõsises täispikas debüütfilmis "Teesklejad".
Toomla räägib, et festivali korraldajad tundsid filmi vastu üsna suurt huvi, kui olid näinud sellest mõningaid varakult kokku monteeritud lõike. "Kui filmid on tegemisel, siis sõidavad produtsendid ringi ja tutvustavad erinevatel filmiturgudel oma pooleliolevaid töid. San Sebastiani meeskond küsis pidevalt, kuidas meil läheb, ja kui film valmis sai, vaatasid nad selle üle, neile endiselt meeldis ja nad otsustasid filmi oma programmi kutsuda," seletab režissöör.
Ehkki preemia läks kreeklanna Sofia Exarchou filmile "Park", on Toomla, kes käis San Sebastianis koos Mirtel Pohla ja produtsent Riina Sildosega, kogemusega väga rahul. "Ma ei mõelnud kordagi, et me lähme sinna auhinna järele. Juba see, et me festivalile jõudsime, pani Eesti kino jaoks märgi maha," lausub lavastaja. "Festivalidel käimine aitab meie filmidele tuntust koguda ja sillutada teed ka teistele noortele tegijatele. Oleks ju kihvt, kui mujal maailmas räägitaks üldiselt Eesti kinost, mitte üksnes ühest või teisest režissöörist," unistab Toomla.
Festivalipäevad olid väsitavad
Kuigi ühelt poolt tõi täissaali ees möödunud esilinastus kaasa mõnusa rahulolutunde, et üks asi on nüüd lõpule viidud ja film hakkab oma elu elama, tähendas festival Toomla sõnul ka tõsiseid tööpäevi. "Intervjuud, erinevad kohtumised, pildistamised. See oli ühekorraga rõõmustav ja väsitav kogemus. Teistpidi on tähelepanu ikkagi meeldiv ja annab jõudu," kinnitab režissöör.
Produtsent Riina Sildos rääkis Kanal2 saates "Radar", et film valmis vaid nädal enne festivalil linastumist. Mis juhtus? "Päris nii hull see asi tegelikult ei olnud. Film sai sisuliselt valmis juba juulikuus. Küsimus oli lihtsalt tehnilistes nüanssides: et failiformaat, mida mängitakse maha kinosaalis, saaks õigeks ajaks valmis, lisaks veel väiksed parandused tiitrites ja mõningate kaadrite korrigeerimine. Näiteks oli vaja infomüra – mingi kaadrisse jäänud peegeldus või mikrofon – ära koristada," selgitab Vallo Toomla. "On üsna tavaline, et väiksed timmimistööd jäävad viimasele minutile. Montaaž läks meil aga juba kevadel lukku," märgib ta.
Filmi peategelased on Anna (Mirtel Pohla) ja Juhan (Priit Võigemast) - paar, kelle kooselu on jõudnud ummikseisu ja kes püüab rikaste sõprade luksuslikus mereäärses maamajas oma suhteid lappida. Annat painab hiljutine abort, Juhan saab töölt koondamisteate. Pinged aina kuhjuvad, kuni nad hakkavad nende lähedal rannas tormi kätte sattunud võõrastele teesklema, et nemad ongi majaomanikud. Ootamatute külaliste rollis on Mari Abel ja Meelis Rämmeld.
Toomla sõnul räägib film hirmust - tundest, et me ei ole piisavalt edukad, rikkad, ilusad, seksikad, pole kogenud erinevaid rõõme ja naudinguid, et me ei ole kunagi teistele ja endale piisavad ning jääme oma lühikese elu jooksul millestki olulisest ilma.
"Peategelased on 30. eluaastates. Nad on teinud oma esimesed valikud ja hakanud kahtlema, kas need valikud on olnud kõige paremad või on neil veel aega ja jõudu midagi muuta. Aga samas nad ei ole ka päris kindlad, mis suunas nad peaksid minema. Loomulikult on see teema minu jaoks isiklik - need on üldinimlikud kõhklused, mis puudutavad nii minu sõpru, sugulasi kui ka mind ennast," tunnistab lavastaja. "Need hirmud on miski, mida me vältida ei saa."
Sai inspiratsiooni enda ja oma ema suhtest
Et filmiga tihedamalt kokku kasvada ja olla seda tehes aus, tõmbas Toomla paralleele Juhani ja Anna ning enda ja oma ema suhete vahel. Ta on öelnud, et tema sel suvel lahkunud ema kannatas skisofreenia käes.
"Filmitegijana otsid sa alati enda jaoks mingisuguseid pidepunkte, mille juurde sa saad tagasi pöörduda, kui oled natuke eksinud ega tea täpselt, mis teed minna. Kui mõtlesin oma emale ja minu suhtele temaga, siis aitas see mul vahetevahel tabada õiget tooni ja öelda endale: “Jah, see duubel läks nüüd õigesti” või “See duubel ei kehti”. Samuti aitas see mind montaažis," meenutab Toomla. Ja rõhutab: "Mis puudutab Anna tegelaskuju, siis kindlasti ei ole tegemist vaimselt haige inimesega."
Nelja filmirolli kaalus Toomla kokku 15 osatäitjat, kellega ta kohtus ja kellest mõningatega tegi ka kaameraproovi, kus näitlejad mängisid partnereid vahetades paari stseeni. “Variante oli mitmeid ja kõik näitlejad olid väga head, aga minu nägemusega tundusid Priit ja Mirtel kõige paremini klappivad. Casting’u käigus sain ma aru, et nemad sobituvad sellesse teemasse oma oleku ja välimusega kõige paremini,” räägib režissöör.


title: Briti lennufirma tegi piinliku apsu… või oli see nimelt korraldatud?

maintext:
Briti lennufirma British Airwaysi sotsiaalmeedia tiim tegi piinliku apsu, jagades oma Facebooki lehel rivaali Virgin Atlanticu postitust.
British Airways jagas Virgin Atlanticu postitust, milles oli kirjas: "Pole olnud paremat aega Londoni külastamiseks kui nüüd. Broneeri Virgin Atlanticu lend kohe", vahendab Daily Mail.
Pärast seda, kui sajad British Airwaysi Facebooki järgijad oma üllatust avaldasid, lisati postituse juurde kommentaar: "Viimaks leidsime asja, milles me mõlemad nõustume. Välja arvatud muidugi see, kuidas sinna kohale lennata."
British Airwaysi pressiesindaja nentis, et postituse sisu on ju tõsi – Virgin Atlantic ja British Airways on ühel meelel selles, et praegu on parim aeg Londoni külastamiseks.


description: Kõigi märkide järgi paannakse eile ja täna Brüsselis toimuva Euroopa Liidu riigi- ja valitsusjuhtide kohtumise lõpuks avalikult lauale võimalus, et Venemaad võivad oodata Süürias toime pandavate õuduste tõttu täiendavad sanktsioonid.

title: EL-i liidrid astuvad sammu edasi ja ähvardavad Venemaad uute sanktsioonidega


title: Ilm püsib sel nädalal sajuta, puhuvad tugevad ida- ja kagutuuled

maintext:
Ilmateenistuse prognoosi järgi on käesolev nädal enamasti sajuta. Puhuvad tugevad lõuna-, ida- ja kagutuuled. Kui öösel võib termomeetripügal langeda miinuse poole, siis päevased õhutemperatuurid püsivad endiselt plusskraadides.
Teisipäeval (18.10.) ja kolmapäeval (19.10.) on ilm valdavalt sajuta. Läänemerel suureneva madalrõhkkonna mõju tõttu jätkub lõuna- ja kagutuule tugevnemine. Tingimused muutuvad soodsamaks pilvede hajumiseks ning õhutemperatuur langeb öösel -4..+1, meretuulega rannikul kuni +6°C-ni, päeval on 3..8°C.
Neljapäeval (20.10.) püsib Euroopa ja Venemaa põhjaosas kõrgrõhuala, Kesk-Euroopat katab ikka madalrõhuala ning Eesti jääb kahe rõhuala piirimaile. Ilm on enamasti sajuta, kuid võrdlemisi tugeva ida- ja kagutuulega. Õhutemperatuur öösel 0..-4, rannikul kuni +6°C, päeval 3..6°C.
Reedel (21.10) saab Kesk-Euroopasse liikuv madalrõhkkond energiat lisaks ning suurendab survet Läänemere poole. Puhub tugev ida- ja kagutuul. Õhutemperatuur on öösel -3..+2, saarte rannikul kuni +6°C, päeval 2..7°C.
Laupäeval (22.10.) ja pühapäeval (23.10.) jätkub Kesk-Euroopa poolt madalrõhkkonna tugev surve Läänemere ümbrusele. Samal ajal Põhja-Euroopa kohal püsib võimas suurtesse kõrgustesse ulatuv kõrgrõhuala. Kahe rõhuala vastasseisu tõttu puhub tugev ida- ja kagutuul, puhanguid on 12, saartel kuni 16 meetrini sekundis. Olulist sadu ei tule. Õhutemperatuur on öösel -3..+1°C, selgema taeva all võib veel paar-kolm kraadi madalamale langeda, saarte rannikul on kuni +6°C, päeval 2..7°C.


title: Kinnisvaraäri on viidud massidesse

maintext:
Kinnisvaraarenduste ühisrahastus on toonud suurde kinnisvaraärisse ligi 10 000 eestlasest väikeinvestorit.
„Ühisrahastuse eesmärk on finantseerida uute korterite ehitamist ilma pankasid sinna kaasamata, korjates üksikute tuhandete eurode kaupa vajamineva kapitali väikeinvestoritelt,“ selgitas Pindi Kinnisvara nõukogu esimees Kalev Roosiväli.
Ta sõnas, et vaid paari aastaga on ühisrahastamised muutunud märkimisväärseks investeerimisalternatiiviks, kuna pakutav aastane tootlus on kõrge. „Kodumajapidamiste käsutuses on rekordilised 6 miljardit eurot hoiuseid, mis otsib pidevalt väljundit, lõviosa inimestel aga ei ole sääste nii palju, et ise korter osta ja see välja üürida, rääkimata kinnisvaraarendusest,“ rääkis Roosiväli. „Nüüd on aga neil võimalus väikese summaga osaleda suures kinnisvaraäris ja see on kahtlemata ahvatlev,“ lausus ta.
Samas on see Roosiväli sõnul kaasa toonud täiesti uue olukorra kinnisvaraturul, kus pangad ei saa enam seniste “turusanitaridena” täielikult juhtida uute korterite pakkumise turgu- alles on jäänud võimalus turgu mõjutada vaid ostjate kaudu, otsustamaks kui palju ja millistel tingimustel ostjad uute korterit ostmiseks laenu saavad.
Roosiväli lisas, et lisaks avalikele ühisrahastust pakkuvatele ettevõtetele on ka väiksemaid, suunatud emissioone. „Teatud arendusprojektidele korraldab suunatud võlakirjaemissioone ka Pindi Kinnisvara, kuid see on mõeldud eelkõige suurinvestoritele,“ selgitas ta.
Eesti ühe suurema ühisrahastusettevõtte crowdestate.eu juhi Loit Linnupõllu sõnul on Eestis kokku ühisrahastuse kaudu kinnisvaraärisse investeerinud ligi 10 000 inimest, kogu turu potentsiaaliks hindab ta aga 20 000 - 30 000 isikut.
Foto: Scanpix


title: Kui algul lepid lihtsama ametiga, tekib ka nõutav töökogemus

maintext:
Fredy räägib, milliseid kogemusi on tal seoses endast vanema kollektiivi juhtimisega ja milline peaks tema hinnangul olema ühe noore tööotsija suhtumine, et tööturul jalg õige ukse vahele saada.
Fredy Bogomolov on vaid 21aastane, ent töökogemust napist vanusest hoolimata juba kõvasti. Oma karjääri alustas noormees lihttöölisena, ent visadus on viinud teda eri ettevõtetesse peale teenindaja ka vahetusevanemaks ja kaupluse juhatajaks. Nüüd töötab ta rõivakaupluse juhina ja tema alluvuses on kuueliikmeline meeskond.
"Esimese töö leidmine väikeses Tartus oli väljakutse: tundus, et kõik ootasid aastatepikkust töökogemust isegi lihtsamate ametite pidamiseks," sõnab ta. Küll aga taipas ta ruttu, et kogenematusest hoolimata on tema trumpideks noorus, innovatiivsus ja kiire õppimisvõime, mida oma tugevamate külgedena tööandjale ka rõhutas ja seeläbi tööle saigi.
Fredy nendib, et tööle asudes oli keeruline mahutada tööd, kooli, peret ja sõpru niigi kitsukesse ööpäeva.
"Püsima jäid vaid lähisõbrad, tulemused koolis polnud enam endised ja kooli lõpetamine võttis oodatust rohkem aega," räägib Fredy. Kuigi perega kohtumiseks jäi aega vaid paar korda kuus, toetati teda igati.
Esimene ametikõrgendus saabus pärast poolteiseaastast enesetõestamist klienditeenindajana, edaspidi jäi noormehe hooleks vahetusvanemana juba teiste müüjate töö korraldamine.
Suurim raskus – enesekehtestamine
"Olin siis vaid 18aastane ja omasin juhtimisest väga robustset ettekujutust, seepärast pidin otsekui õhust ahmina kogemuse ja oskused, et seda ametit edukalt pidada. See on jäänud tänaseni üheks arendavamaks ajaks minu elus, kui mind mugavustsoonist välja kukutati.
Selleks, et mitte nii valusalt ninali kukkuda, tuli mul hakata teoreetilisi teadmisi reaalsesse ellu rakendama." Ta usub, et on raamatutest saanud piisavalt teadmisi juhtimisteooriast ja psühholoogiast, et oma töötajaid paremini mõista.
Esimeseks sõlmküsimuseks sai, kuidas end tõsiseltvõetavaks teha eriti vanemate kolleegide hulgas.
"Minu kui 18aastase juhi jaoks oli endast noorem või omaealine töötaja haruldane nähtus. Enamasti võinuks töötaja olla mulle kas vanem õde või sootuks ema eest. Leidus isegi neid, kelle tööstaaž võrdus minu kolme vanusega," sõnab Fredy ega salga, et suure vanusevahe tõttu on ta kogenud alluvatelt ka üsna erinevat suhtumist.
"Olgem ausad, 18aastane poolteiseaastase tööstaažiga nooruk pole just kõige aukartust äratavam nähtus siin ilmas," ütleb ta. Nii on juhtunud sedagi, et üks või teine on keeldunud töökorraldust täitmast, tuues põhjenduseks just noort ja rohelist ülemust.
"Selgitasin siis rahulikult meie erinevaid rolle ning põhjendasin, miks ma neilt antud töökorralduse täitmist ootasin just nii nagu ootasin," selgitab Fredy, kuidas ta on selliseid olukordi lahendanud.
"Olen kuulnud eakamatelt kolleegidelt lühiloenguid sellest, kuidas see või teine on terve elu tootmistsehhi juht olnud ning tänu sellele on tal õigus teha seda, mida ise tahab. Õnneks on ka neid suure kogemustepagasiga inimesi, kes suudavad ka endast kolm korda noorema juhiga koostööd teha," sõnab Fredy.
Tema sõnul ongi koostöövalmidus tänavapäeval väga oluline ja seda tasuks ka noorel tööotsijal silmas pidada.
Kuidas töömaastikul edu saavutada?
Fredy hinnangul pakub tööturg noortele tegelikult piisavalt võimalusi, aga see ei anna veel alust nina põhjendamatult püsti ajada ning lihtsatest pakkumistest oma tööelu alguses keelduda. "Iga kogemus on väärtuslik. Samas tasub vaadata alati mäetippu – seda sihti, kuhu tõeliselt jõuda tahetakse," sõnab Fredy.
Ta leiab, et iga inimene saab sõltumata vanusest õige ellusuhtumise korral jõuda soovitud tulemusteni. "Kindlasti on olulised nii haridus kui ka mitmekülgne töökogemus, ent tegelikkuses saab meie karjäär alguse õigest suhtumisest: ma tahan, ma teen, ma suudan jne," kinnitab Fredy.
Olles ise nüüd värbaja rollis, soovib temagi näha oma tulevastes töötajates esmalt entusiastlikku suhtumist ja alles seejärel tööks vajalikke kogemusi, kõige viimasena vaatab ta haridust. "Kogemused ja haridus on omandatavad, ent pealehakkamist või mõtteviisi keegi teine meile kinkida ei saa," sõnab ta.
Mida noor inimene peaks edu saavutamiseks silmas pidama?
Kui su eelmine töövestlus ei olnud edukas, siis võib abi olla järgmistest soovitustest, et tööandjale paremini silma jääksid.
Analüüsi ennast
Tuleta meelde ja koonda kõik kogemused, mida oled elu jooksul omandanud. Kandideerimisel pole tähtsad vaid varasemad töökogemused. Mõtle ka sellele, kus oled koolis või koolivälises tegevuses kaasa löönud.
Kasuks tulevad ja CVs sobivad ära mainida nii praktika, tegutsemine vabatahtlikuna, ajutine töö koolivaheaegadel või malevas, tegutsemine õpilasfirmas, huvialadega seotud kogemused. Mõtle läbi, missuguseid oskusi ja iseloomuomadusi on need sinus arendanud. Võib-olla oled tänu neile loovam ja ettevõtlikum inimene? Ehk on need teinud sinust parema juhi või meeskonnatöötaja?
Valmistu põhjalikult
Enne kandideerimisdokumentide koostamist ja töövestlusele minekut vii end põhjalikult kurssi nii firma tööga laiemalt kui ka konkreetsete ülesannetega, mida sinu soovitud töökohal tuleb täita. Otsi infot internetist, uuri perelt ja tuttavatelt, mida nemad selle asutuse kohta teavad. Ole sealjuures infoallikate suhtes kriitiline.
Mõtle läbi, miks sa sellele töökohale kandideerid, millised oleksid sinu isiklikud eesmärgid selles ametis ning kuidas saaksid panustada asutuse arengusse.
Kohenda dokumente vastavalt kohale, kuhu parasjagu kandideerid
Rõhuta just neid omadusi, mis konkreetsel töökohal eelise annaks. Kui pakutaval ametikohal on oluline loovus, siis too esile just neid kogemusi, kus seda oled saanud rakendada ja arendada.
Sel juhul võid ka kandideerimisdokumentidele loomingulisemalt läheneda. Kui aga tähtsaks peetakse täpsust ja korrektsust, viita just olukordadele, kus nende omaduste poolest oled silma paistnud. Vaata, et sinu dokumendidki oleks piinlikult täpselt täidetud.
Ole valmis oma kogemusest õppima
Tuleb arvestada, et esimesed konkursid ei pruugi lõppeda veel unistuste töökoha leidmisega, kuid pea meeles, et iga kandideerimine õpetab midagi. Läbi kogemuste muutud enesekindlamaks ning saad ka töömaailmast üha teadlikumaks.


title: Ober-Haus: Balti kinnisvaraturgudest on perspektiivikaim Läti

maintext:
Ober-Hausi Kinnisvara AS-i juhatuse esimehe Tarmo Kase hinnangul on Baltikumi kinnisvaraturg halvas seisus, kõige perspektiivikamaks peab ta Läti turgu.
"Asi on suhteliselt hapu, midagi head siin ei tule. Leedus on buum kogumas, Vilnius on kraanasid täis. Eestis on buumi tipp. Läti on täna augus, seal ei toimu mitte midagi," ütles Kask neljapäeval Eesti Kinnisvarafirmade Liidu korraldatud kinnisvarakonverentsil.
Kase arvates pole praegu mõtet Eesti turul kinnisvara osta. "Miks osta Eestisse, kui Vilnius ja Riia tõusevad. Tipust ei osteta," sõnas ta. Oma sõnul ei osta ta ka ise praegu Eestis. "Olen õudselt pessimistlik Eesti suhtes, kõik asjad Eestist on müügis mul," märkis Kask.
Samas on tema hinnangul Eesti kinnisvara mõistlik pikema perspektiivi investeeringute vaatenurgast, tema sõnul vaatab Eesti suunas ka "pikk raha" Aasiast ja mujalt, sellised investorid soovivad aga teha korraga väga suuri investeeringuid.
Kase hinnangul on Baltikumi turgudest hetkel perspektiivikaim Leedu.
"Eestlased, kes läksid kolm-neli aastat tagasi Leedusse, on täna tegijad. Läti on täna augus, seal ei toimu mitte midagi," sõnas Kask. Leedu puhul toonitas ta turu suurt mahtu, Läti puhul märkis Kask, et kogu turg on koondunud vaid Riiga. "Eestis on ühtlasem, Lätis peale Riia mujal midagi ei toimu," ütles ta.
Kase sõnul on Balti turg pidevas muutumises. "Praegu on firmadel mõistlik tuua back-office Vilniusse, eriti mis puudutab IT-asju, aga ühel hetkel see muutub. Kunagi tuldi Eestisse ka, täna viiakse välja," sõnas ta.
Laenu on Eestis kinnisvaraarenduseks Kase meelest võimalik saada tuntud klientidel, aga mitte nn "taksojuhtidel". Ta leidis ka, et kaubanduspindade turg on küllastumas ja rentnikel puudub otsene vajadus uute pindade järele.
Allikas: BNS


authors:
Hercules Robinson
Alamy

title: Kas Läti lapsi kimbutav viirus ohustab ka Eestit?

maintext:
Lõunanaabrite lapsevanemad on hirmul. Levib viirus, mis ründab lapsi, tekitab ville ja lööb küüned lahti. Kas Eestiski peaksid vanemad mures olema?
Läti meediaväljaanne Tvnet.lv kirjutab, et lapsevanemad kurdavad sotsiaalmeedias selle üle, et nende võsukesi on rünnanud tundmatu viirus, mille tõttu tekivad mudilastele villid, lööve ja küüned tulevad lahti.
Selle taga on Coxsackie-viirus, mis kuulub meie terviseameti andmete põhjal enteroviirusnakkuste perekonda ja levib maist septembrini – seda inimese väljaheitest kätele ja sealt suhu.
Samuti viirustega saastunud vee ja toitudega või harvemal juhul ka piisknakkuse teel õhu kaudu. Sellega nakatuvad peamiselt kolme- kuni kümneaastased lapsed.


authors:
Jörgen Norkroos
Marge Sillaots
Youtube

description: "Su nägu kõlab tuttavalt" alustab täna õhtul taas, kui Laura Põldvere, Inga Lunge, Kalle Sepp Liis Lass, Adeele Sepp, Joosep Järvesaar, Kristjan Kasearu ja Raivo E. Tamm on valmis esitama enda nägemuse staaridest.

title: OTSEBLOGI | ELA KAASA: Modern Talking ja Janis Joplin tõmbasid publiku käima

maintext:
Tänased näosaate esitused on järgmised:
ADEELE SEPP: Birgitte Bardot "L'appareil a sous"
INGA LUNGE: Vaya Con Dios "Ne na na na"
LAURA PÕLDVERE: Duffy "Warwick Avenue"
LIIS LASS: Die Antwoord "I Think You Freeky"
JOOSEP JÄRVESAAR: Kihnu Virve "Elu nooruses"
KALLE SEPP: Modern Talking "You're My Heart…"
KRISTJAN KASEARU: Olsen Brothers "Fly On The Wings Of Love"
RAIVO E.TAMM: Janice Joplin "Cry Baby"


title: FIFA president kaalub jalgpalli MMi tohutut laiendamist!

maintext:
FIFA president Gianni Infantiono on enda üheks südameasjaks võtnud MM-il mängivate meeskondade arvu suurendada. Kui algselt käis jutt 40 meeskonnast, siis nüüd on jõutud juba arvuni 48.
46-aastase itaallase sõnul langeks esimeses play-off süsteemi eelringis välja 16 meeskonda. Peale seda jätkuks võistlus klassikalise 32 võistkonna alagrupiturniiriga ja kohamängudega.
"See süsteem tähendaks, et jätkaksime endise 32 meeskonna turniiriga, kuid kõik 48 meeskonda saaksid oma võimaluse ja osa suurest jalgpallipeost," sõnas Infantino.
Ta lisab: "FIFA peamine eesmärk on arendada jalgpalli üle terve maailma. MM on vuti kõige tähtsam üritus. See on rohkem kui lihtsalt võistlus, tegemist on suure sotsiaalse sündmusega."
Võimalikud uuendused võetakse tõsisema arutluse alla tuleva aasta jaanuaris.


title: FOTOD | Tanel Padar ja olümpialased veedavad pühapäeva sportlikult jooksurajal

maintext:
Küllaltki külmal teise oktoobri hommikul on kogunenud hulk spordisõpru Paidesse, et joosta Eesti südamest kevadpealinna Türile. Ligi 14 kilomeetrisele distansile on teiste seas tulnud ka hiljuti spordiusku pööranud Tanel Padar ja Eestit Rio olümpiamängudel esindanud sportlased.
Paide-Türi rahvajooksu stardi esireas seisab Padar (nr 21) sõudja Kaspar Taimsoo (nr 23) ja maratoonar Lily Luige (nr 31) vahel.
Viimased minutid enne starti:
(Lugejafoto)
Pulsikellad tööle:
(Lugejafoto)
...ja start:
(Lugejafoto)


authors:
Aldo Luud
Viljar Voog
Korvpall
Toomas Tatar
Ville Arike
Christian Charisius
Bialystoki Jagiellonia

description: Kui viimased päevad on peamiselt kulgenud jalgpalli ja MM-valikmängude rütmis, siis nüüd on aeg korvpallurite käes. Täna alustavad Euroopa kaks vägevaimat sarja: Euroliiga ning Eurocup, kus põnevad mängud algavad juba esimesest ringist. Samuti ootab koduse meistriliiga raames ees esimene "El Classico", kui Tartu Ülikool võõrustab kell 19 Kalev/Cramot. Samuti on Eesti meeskonnad võistlustules Balti liigas, kus oma avamängu peavad TTÜ ning Rapla. Korvpalli vahele mahub mõstagi ka muud ja kõik tähtsamad spordihetked toome teieni Õhtulehe otseblogi vahendusel, püsige lainel!

title: OTSE | Sport 12.10: Tartu šokkvõit saatis Kalev/Cramo meistriliiga tabelis viimasele kohale, mida suudab Anett Kontaveit?

maintext:
Everything is settled for Round 1 #GameON
Watch any game anywhere with #EuroleagueTV 👉🏽 https://t.co/F6AZ0Rmt9U pic.twitter.com/cWAljXaPHR


description: Seni üsna mahedat oktoobriilma pakkunud ilmataat teeb homme väikese pöörde ning saadab vihma ja lörtsi ning kohati ka lund. Ettevaatust liiklejad - teeolud halvenevad! Homme pärastlõunal muudab ka seni idast ja kagust puhunud tuul suunda.

title: Ettevaatust teedel, oodata on lörtsi ja koguni lund!


authors:
Keda K..E..B Võõras Mure
Van Ames

title: KIHLUS LÄBI? Kati Toots on taas vaba ja vallaline?

maintext:
Alles aasta algul avaldas Buduaar loo sellest, et seltskonnatäht Kati Toots on taas õnnelik ja armunud – tema uus kallim, ettevõtja Priit libistanud advendiajal naise sõrme lausa kihlasõrmuse. Väidetavalt on Kati nüüd aga kihlatust lahus.
Õhtulehele tuli vihje, et möödunud aasta lõpus kihlunud Kati Toots on üksi jäänud ja teed Priidu-nimelise kallimaga on lahku läinud. Kati olla allika sõnul Facebookis avaldanud ka vaid sõpradele mõeldud lahkuminekule viitava postituse, kuid selle mõni aeg hiljem eemaldanud. Õhtulehe pöördumisele vastab Kati, et ei kommenteeri teemat, sest ei soovi seda avalikkusega jagada.
Esimest korda andis Kati, kes läks kaks aastat tagasi augustis lahku pikaaegsest elukaaslasest Jaan Tootsist, uuest kaaslasest mõista eelmise aasta lõpus TV3 intervjuus. Jaanist lahku minnes oli Kati pikalt uue kodu otsinguil, kuid leidis selle ja lubas telekaamerad oma koju. Kati paljastas, et tal on ka uus mees. "Mul on hea meel, et olen leidnud enda kõrvale inimese, kellega mul on hea ja tore koos olla," rääkis ta.


title: Riigikohus andis tuulikute osas õiguse vallaelanikule

maintext:
Riigikohus rahuldas täna Varbla vallaelaniku kaebuse ning tühistas Tamba tuulegeneraatorite ehitus- ja kasutusload, kuna planeeringu elluviimise käigus püstitati oluliselt kõrgemad tuulikud kui detailplaneeringus ette nähtud. Samas on kõrguse piirangul naabrite õigusi kaitsev toime, mille järgimine on ehitusloa andmisel üks esmastest põhinõuetest.
Riigikohtu halduskolleegium märgib, et tuulikutüübi muutmine iseenesest ei ole õigusvastane, kui sellega ei kahjustata avalikku huvi või kolmandate isikute õigusi. Praegusel juhul muudeti aga lisaks tuulikutüübile ka mitmeid ehitise parameetreid, sh tuulikute kõrgust. Nii on detailplaneeringus lubatud 85 m asemel lubatud ehituslubades ehitada 149,5 m kõrgused tuulikud.
Seaduse kohaselt tuleb ehitus- ja kasutuslubade andmisse kaasata igaüks, kelle puhul on võimalik ette näha, et haldusakt võib piirata tema õigusi.
Kõnealusel juhul seda aga ei tehtud. Lubatud kõrgusepiirangut aga ületati oluliselt ja ilmselgelt. Lisaks ei kaalunud vald võimalust jätta kasutusload ehituslubade puuduste ja tuulikute mõjude tõttu andmata.
Kõnealused rikkumised on kolleegiumi hinnangul piisavad, et tunnistada tuulikutele antud ehitus- ja kasutusload formaalselt ja materiaalselt õigusvastasteks.
On selge, et kasutuslubade tühistamine selles kohtuasjas toob kaasa ettevõtlusvabaduse (PS § 31) olulise riive, sest kehtivaid ehituslubasid usaldades on tehtud märkimisväärne investeering, tuulikud on püstitatud ja need töötavad.
Eelnevat arvestades peab kolleegium oluliseks rõhutada, et vallal on õigus ja kohustus uuesti kaaluda kasutuslubade andmist, järgides kõiki kehtivaid õigusnorme. Seejuures on võimalik n-ö lõplike kasutuslubade andmise otsustamiseni anda ka ajutised kasutusload. See võib olla vajalik mh selleks, et mõõta tegelikku tuulikutest lähtuvat müra. Samuti võib vastandlike õiguste ja huvide vahel kohase tasakaalu saavutamiseks n-ö lõplikes kasutuslubades kehtestada ka kõrvaltingimusi.
Foto: Scanpix


title: VIDEOD | Milline president oleks Saare naine Reet Pull või Karbi Barbi?

maintext:
Eesti on saanud endale küll uue presidendi, kuid hea on teada, et väärt kandidaate jagub tulevikukski. Ja miks mitte ei võiks järgmiseks presidendiks saada kange Saare naine Reet Pull või ideaalilähedane Karbi Barbi.
Tänases "Suure komöödiaõhtu" osas saavadki naljategelased tutvustada oma seisukohti, mille kõrval kahvatub ka kõige kirglikum argipoliitika.


title: Kuidas panna odav vein kallilt maitsema?

maintext:
Ei jaksa poest kallist veini osta? Ole mureta! Ühe lihtsa nipi abil saab panna ka kõige odavama veini kallimalt maitsema.
Kui sa oled ostnud poest odava veini ja avastad, et sa maitseb täpselt nii odavalt nagu ta oli, siis ei maksa arvatagi, et nüüd peabki vastiku maitsega veini jooma või veel hullem - seda külalistele pakkuma. Nimelt on võimalik veini maitset parandada, nii et tundub nagu jooksid päris kallist veini, kirjutab veebiportaal Chic.
Siiski tasub mainida, et alljärgev nipp maitse parandamiseks, kehtib eeskätt punase, mitte aga valge veini kohta.
Nimelt soovitatakse vein enne serveerimist kallata blenderisse ning lasta sel seal 30 sekundit ringi käia. Kui veini pärast seda serveerida, siis maitseb see väidetavalt palju paremini kui otse pudelist juues.


authors:
Aldo Luud
Vot Nii Kui Just Miski Peab Purunema.

title: TÕNIS LUKAS NEITSI MAARJA EKSPONAADIST: "Midagi seal purunema peab."

maintext:
ETV tänases jutusaates "Kahekõne“ külaliseks olnud Eesti Rahva Muuseumi (ERM) direktor Tõnis Lukas ütles, et skandaalse Neitsi Maarja eksponaat tekitas massipsühhoosi, kuid tunnistas, et ei süvenenud teosesse piisavalt.
"Massipsühhoos saab olla just see, mis kutsub midagi jalaga lööma. Kohustust ju ei olnud," rääkis ta.
"On õige, et mina ei süvenenud sellesse piisavalt just selle tõttu, et mul peaks olema mingi ettekujutus, missugused assotsiatsioonid tekivad ja missuguse reaktsiooni see toob. See lahendus ei ole päris minu maitse järgi, aga ma juhin tähelepanu, et see on kaasav muuseum," rääkis Lukas.
Neitsi Maarja installatsioonil puutetundlikkus on Lukase sõnul ära võetud, kuid "midagi seal purunema peab“, rääkis Lukas, viidates reformatsiooniaegsele pildirüüstele 16. sajandil. Kuidas kunstiteost edaspidi eksponeeritakse, seda arutatakse praegu Kirikute nõukoguga.
Lukas ütles, et muuseumi ülesandeks ei ole olla tujurikkuja, vaid haridusasutus. "Mingi iseseisvus muuseumil ja kujundajatel peab olema,“ märkis ta.


authors: Reuters Scanpix

description: Haitil leinatakse orkaan Matthew ohvreid, samas on kohalike seas tõusmas hirm võimaliku koolerapuhangu ees.

title: Haitil peljatakse koolerapuhangut


authors:
Viljar Voog
Jullar Kerde

title: Margus Hunt: selgitasin meeskonnakaaslasele, et Londonist saab Pariisi rongiga. Ta ei saanud aru kuidas

maintext:
Cincinnati Bengalsi ameerika jalgpalli meeskond peab sel nädalavahetusel oma esimese mängu Euroopas, kui Londonis Wembley staadionil kohtutakse Washington Redskinsiga. Platsile jookseb pühapäeval ka neljandat hooaega Bengalsis mängiv kaitseliini ääremängija Margus Hunt.
Bengalsi jaoks on mäng Londonis erakordne: suur osa meeskonnast pidi spetsiaalselt selleks mänguks endale hankima passid. Lisaks tuli ainsa eurooplasena klubis mängival Hundil vastata mitmele totrale küsimusele.
"Enamasti küsitakse, et kuidas see elu siin ikka on. Üks ameerika ajakirjanik päris, et kas ei ole kummaline, et enamik ameeriklasi ei tea Euroopast midagi. Üritasin ühele tüübile seletada, et Londonist saab Pariisi sõita rongiga. Ta ei jaganud üldse matsu välja, kuidas rong üle Inglise kanali saab. Tunnel läheb ju vee alt!“ rääkis eestlane pärast tänast Bengalsi avatud treeningut.


authors:
Teet Malsroos
Alar Truu

title: Savisaarega Moskvas käinud Lasnamäe linnaosavanem: Jüri Ratasel on kongressil rohkem šansse

maintext:
Savisaarega koos üheks päevaks Moskvasse sõitnud Lasnamäe linnaosavanem Maria Jufereva ei mõista, miks reis ja tema praegune lähetus nii palju tähelepanu on kogunud. Küll ütleb ta otse välja, et pole sugugi kindel, et Savisaar tuleval laupäeval uuesti erakonna etteotsa valitakse.
Tabame Jufereva reede pärastlõunal Laulasmaa SPA konverentsikeskusest. „Ma ei saa aru, kust see kõik tuli… Ma teen oma tööd üheksast kella viieni. Niivõrd palju tööd, ei saa aru, milles küsimus,“ ohkab ta meediatähelepanust rääkides. Meenutuseks olgu öeldud, et Savisaar ja Jufereva põrutasid teisipäeva õhtul rongiga Venemaa pealinna ja naasid neljapäeva päeval. Jufereval oli vaba vaid kolmapäevane päev, mil ta postitas oma Facebooki kontole isegi selfie, kus ta punasel väljakul poseerib. Lasnamäe linnaosa valitsus teatas neljapäeval meediale, et rong ületas tagasiteel Eesti piiri varahommikul ehk Jufereva sai jooksvalt tööle hakata. Lasnamäe juht selgitabki, et vastas agaralt e-mailidele ja Eestisse jõudnud, põrutas kohe Laulasmaale edasi, et teiste linnajuhtidega haldusreformist rääkida.
Reedel konverentsikeskuse fuajees Õhtulehega vesteldes toonitab ta ka ise uhkusega, et näete, ta on kohal. Reisi kohta räägib ta sama, mis varemgi- Savisaar käis arsti juures, tema aga tutvus Moskva vaatamisväärsustega.
Jufereva ja Savisaar Tondiloo pargi avamisel. (Alar Truu)
Jufereva on sotsiaal- ja veebimeedias saabunud juba endale sildi kui järjekordne „vihmavarjuhoidja“, kes truult Savisaart saadab. Mäletatavasti andis see roll omal ajal hoo sisse näiteks Siret Kotka karjäärile.
Selgub, et Jufereva siiski Edgari eest kujutletavale tuleriidale ei viskuks. Kes valitakse kongressil Keskerakonna uueks esimeheks? „Minu sisemine tunne ütleb, et Jüri Ratasel on rohkem šansse. Aga nagu ma olen välja öelnud, mina toetan Savisaart isiklikest põhimõtetest. Ta on minu sõber,“ märgib Jufereva, kes pürgib ise Keskerakonna juhatuse liikmeks. Oleksite valmis olema juhatuses ka Ratase juhitavas parteis? „Mina olen absoluutselt nõus tegema kootööd Ratasega! Olen ratsionaalne ja adekvaatne: kes võidab, sellega ka koostöö.“


description: Maanteratturite maailmameistrivõistlustel Katari pealinnas Dohas kaitses Slovakkia rattur Peter Sagan grupisõidu tiitlit.

title: Peter Sagan võitis teist aastat järjest MM-tiitli, kõik eestlased katkestasid


description: Itaalia ajaleht Gazzetta dello Sport tegi pika intervjuu karjääri lõpetava Brasiilia vormelipiloodi Felipe Massaga, kes muuhulgas rääkis ka kolleeg Michael Schumacherist.

title: Felipe Massa: Schumacheriga juhtunuga on siiani raske toime tulla


title: September tõi Pelgulinna sünnitusmajja viis paari kaksikuid

maintext:
Septembris sündis Pelgulinna sünnitusmajas tavapärasest rohkem kaksikuid: topeltrõõmu osaliseks said sügise esimesel kuul viis ema-isa. Septembrikuus ilmale tulnud kaksikute seas oli kaks paari tüdrukuid, üks paar poisse ning kaks segapaari.
Pelgulinna sünnitusmaja ämmaemand Liis Jõgise sõnul on nende majas tavapärane, et sünnib 3-4 paari kaksikuid kuus, ent sekka satub ka kuid, mil mitmikke sünnib keskmisest rohkem või vähem.
„Iga päev ja kuu on sünnitusmajas oma nägu – seda nii ilmale tulevate üksiklaste kui ka mitmikute arvu poolest. Enamasti on ju ikkagi laps see, kes valib aja, millal ta täpselt tulla soovib,“ märkis ämmaemand.
Möödunud kuul tuli Pelgulinna sünnitusmajas ilmale kokku 272 last. Poisslapsi oli nende seas 149 ja tüdrukuid 123.


description: Maailmameres ujub ringi tohutu kogus vanu kalavõrke, plastikud ja muud rämpsu. Vaikses ookeanis moodustab prügi saare, mis on pindala poolest suurem kui USA. Rämpsusaar on viimasel ajal veelgi kasvanud, vahendas Guardian.

title: PLASTMASSIKATK: Vaikses ookeanis hulpiv hiiglaslik prügisaar muutub aina suuremaks

maintext: Flight one successfully completed! Results to be shared at press conference Monday 11am PT, to be streamed live on https://t.co/T1SUl6ghej pic.twitter.com/E8Dr4Ye3U4


title: Valitseva Inglismaa meistri jaoks on kõige tähtsam Meistrite liiga

maintext:
Valitsev Inglismaa meister on koduses liigas suurtes raskustes, kuid Leicester City peatreeneri Claudio Ranieri sõnul pannakse põhirõhk praegu Meistrite liigale. Leicester City on Meistrite liigat alustanud kahe võiduga Porto ja Brugge üle ning G-alagrupis hoitakse esimest kohta. Premier League'is on aga seis hoopis teine - kaheksa kohtumisega on kogutud kõigest kaheksa punkti ning tabelis asutakse alles 13. kohal. Kui juba hooaja alguses tundus tiitli kaitsmine väga raske ülesandena, siis esimene neljandik on seda tõestanud. Nad on juba praeguseks kaotanud neli kohtumist, kui terve eelmine aasta kaotati ainult kolm matši. Kuna kodune liiga kestab veel kaua, on Leicester võtnud sihiks Meistrite liigas.
"Premier League'is ei tohi me hooaja lõpus välja kukkuda, Meistrite liiga aga võib kohe lõppeda ning seega on see meie peamine prioriteet," ütles Leicesteri peatreener Claudio Ranieri. Itaallase sõnul on teisipäevane kohtumine Kopenhaageni vastu väga oluline ning näitab, mida meeskond võib tugevaimas eurosarjas korda saata.
"Me tahame areneda, aga uue hooaja alguses ongi palju, mille kallal tuleb palju tööd teha, sest võistkonda on lisandunud uued mängijad ning paljud elemendid on täiesti uudsed," rääkis Ranieri. "Võib olla tahame teha midagi enamat, aga meie oleme Leicester. Oleme hea võistkond ja peame näitama oma kvaliteeti.


authors:
Ekraanitõmmis
Savisaar Kukub Enda Kaevatud Auku.

title: TV3 VIDEO | Tüliõun Keskerakonnas: kas kongressi delegaatide nimekirja hoitakse Savisaare eest salajas?

maintext:
Keskerakonna kahe leeri paljudesse tülidesse lisandus tüli kongressi delegaatide nimekirja üle. Edgar Savisaare sõnul hoiab Kadri Simsoni leer 5. novembril erakonna kongressile tulijate nimesid tema eest salajas.
Kadri Simsoni sõnul käitus Savisaar eelmise kongressi eel aasta tagasi täpselt samamoodi. "Kongressiks me valmistume täpselt samade reeglite järgi, mis olid aasta tagasi. Aasta tagasi mäletatavasti kandideerisin mina erakonna esimeheks. Edgar Savisaare juhtimisel võeti juhatuses vastu otsus, et mitte kellelegi ei anta delegaatide nimekirja," rääkis Simson TV3 "Seitsmestele uudistele". "Toona ma sellega leppisin, kuigi olin mõneti üllatunud, et Edgar Savisaar oskas kõigile delegaatidele isikliku pöördumise teha."
Siret Kotkale on see otsus šokeeriv. "Edgar Savisaar on erakonna esimees ja nii Kadri Simson kui Jüri Ratas on öelnud vähem kui aasta tagasi, kui toimus kongress, et nemad austavad, et Edgar Savisaar on esimees. See, et erakonna esimees peaks saama juhtida erakonda, on igati aktsepteeritav," ütles Kotka. Ta lisas, et vähemalt 5. novembrini, kuni Edgar Savisaar on esimees, võiks vähemalt niikaua teda austada.
Vaata lähemalt videost!


description: 10. oktoobri spordivalikust on kindlasti esikohal jalgpall. Eesti rahvuskoondis peab täna oma teise mängu Martin Reimi käe all, kui võõrustatakse Kreekat. Pärast ilusat võitu Gibraltari üle, on nüüd kahtlemata tegemist kõrgemast klassist vastasega. Kohtumine Lillekülas algab kell 21.45. Enne seda mängu jõuab maailmas veel palju toimuda ning kõik tähtsamad spordihetked toome teieni otseblogi vahendusel. Püsige lainel!

title: OTSE | Sport 10.10: kas Eesti jalgpallikoondis suudab hea emotsiooni najal üllatada tugevat Kreekat?


title: Vladimir Putin: mina Euroopat ei ründa

maintext:
Venemaa president Vladimir Putin süüdistas neljapäeva õhtul Sotšis kohtumisel rahvusvahelise diskussiooniklubi Valdai liikmetega lääneriike Venemaast lähtuva sõjalise ohuga ähvardamises.
Ta rõhutas, et Venemaa ei kavatse kedagi rünnata. "See on lihtsalt mõeldamatu, rumal ja ebarealistlik.
Euroopas üksi on 300 miljonit elanikku, kõik NATO liikmed. Koos USAga on elanikkond 600 miljonit.
Venemaal on meid praegu ainult 146 miljonit. Sellest on lihtsalt naljakas rääkida. Nagunii kasutatakse seda oma (lääne) poliitiliste eesmärkide saavutamiseks," ütles Putin.
Kohtumisel osales ka Soome eelmine president Tarja Halonen.


description: Taavi Linnamäe kinnitas Õhtulehele, et asub tänasest tööle presidendi avalike suhete nõunikuna.

title: Tänasest on presidendi avalike suhete nõunik Taavi Linnamäe


description: Tartu Ülikooli korvpallimeeskond alustas FIBA Europe Cupi alagrupiturniiri valusa 77:78 allajäämisega Oberwarti Gunnersile Austriast. Võtame tasavägise mängu kokku seitsme võtme abil.

title: 7 VÕTIT | Oh, kui valus kaotus...Tartu Ülikool - Oberwarti Gunners 77:78

maintext:
Nagu ka Meistrite liiga kvalifikatsiooni kodumängus Bakken Bearsiga, hakkasid tartlased mängima alles siis, kui vastastel oli paras vahe sisse tehtud. Kuueminutilise mängu järel näitas tabloo 4:17, kümmekond minutit hiljem aga juba 32:32. On teada, et igasugune tagaajamine võtab kõvasti jõudu ja energiat. Mängualguse "äraandmises" suudeti oma korvi all taas mitmel korral pall kaotada, nii et deja vu Bakkeni mänguga oli täielik. Ja teise poolaja alguses lasti uuesti sisse kahekohaline vahe selleks, et seda uuesti tagasi hakata mängima...
3. Kui kaua praegu rivis olevad mängijad niimoodi jaksavad?
Tartu mängis kolmandat kohtumist järjest sisuliselt seitsmekesi. Venky Jois ja Kristen Meister tegid küll sooja, kuid mängus ei osalenud. Sama kehtib ka uue täienduse Forrest Robinsoni kohta. Eelmisel nädalal suudeti lohakaks muutunud BC Kalev/Cramot niimoodi võita, samuti samamoodi hõredat Pärnut, aga edasi? Loodetavasti saab Robinsonist asja, ent kui Joisi põlvest ei võtnud valu ka eile tehtud süst, siis kas temaga on kõik läbi?
4. Kes oli Tartu parim mängija?
Janar Talts. Tartu kogenuima mängija vorm paraneb selgelt, ta kerkis täna juba 18 punktiga omade resultatiivseimaks.
5. Mida peab Tartu edasist silmas pidades parandama?
Teravust võiks mängus olla veidi rohkem. Tartu mäng baseerub päris ohtratel kolmepunktivisetel - tundus, et meestele oli antud korraldus igal võimalikul juhul peale pommitada. Eile oli protsent hea ja see oli õigustatud. Aga kui visked ei taba sama hästi?
6. Mida ütlesid asjaosalised?
Siia lisame kommentaarid esimesel võimalusel.
7. Mis saab edasi?


title: Kuidas kiirelt külmetusest lahti saada?

maintext:
Käisid eile õues ning nüüd kimbutavad sind esimesed külmetuse tundemärgid ehk kratsiv kurk, raske pea ja valutavad kondid? Siin on sulle hea nõu, kuidas hea enesetunne kiirelt taastada.
Et neist nõuannetest oleks tolku, järgi neid kohe, kui midagi ülalnimetatut tunned, soovitab Health. Põhiline on see, et annaksid kehale puhkust ja jooksid palju. Mida veel teha?
Joo palju. Kohe, kui tunned, et hakkad haigeks jääma, hakka jooma. vesi ja mahl on oarimad selleks, et kehas vähendada külmetusest tulenevaid hädasid. Ka kuuma kanasupi söömine aitab kehas vedelikutaset taastada.


description: Eilse näosaate järel soovisime lugejailt teada, milline esitus meeldis neile enim, kui võitjaks osutus Laura kehastatud Scatman John.

title: VAATA UUESTI | LUGEJAD: näosaate parimad olid Laura ja Raivo!


description: Möödunud hooajal Liverpooli meeskonnaga liitunud Danny Ings on tänavu põhimeeskonna eest platsile pääsenud vaid 27 minutiks, kuid jalgpallivälises elus paistab mehel kõik korras olevat.

title: FOTOD | Klavani meeskonnakaaslane ei pääse küll platsile, kuid tulikuuma näitsiku kõrval kaovad kõik murepilved


title: Immuunsüsteem tugevaks probiootikumidega

maintext:
Viimastel aastakümnetel on pööratud väga palju tähelepanu probiootikumide võimele ennetada ja ravida mitmeid haigusi. On ilmnenud, et lisaks seedesüsteemi tasakaalustamisele on neil võime tugevdada ka organismi vastupanuvõimet erinevatele viirustele. Perearst Anne Kaldoja sõnul nimetatakse probiootikumideks aktiivseid mikroorganisme - peamiselt laktobatsille ja bifidobaktereid - sisaldavaid preparaate. Probiootikumid on elusad mikroorganismid, mis avaldavad tervisele tugevdavat toimet. Perearsti sõnul kasutatakse probiootikume organismi normaalse mikrofloora taastamiseks ning organismi vastupanuvõime tõstmiseks – seda nii haiguste korral kui ka haiguste ennetamiseks.
Pakuvad abi ja turgutust kõigile
„Probiootikumid aitavad haigustekitajaid ja nende toksiine kahjutuks muuta ning takistavad haigustekitajate kinnitumist soole seinale. Tavaliselt soovitatakse probiootikume kasutada viirusliku kõhulahtisuse puhul ning antibiootikumravist tingitud kõhulahtisuse raviks. Probiootikumid leevendavad kõhupuhitust ja kõhuvalusid ka funktsionaalsete seedetraktihäirete, näiteks ärritatud soole sündroomi ning kroonilise kõhukinnisuse korral. Samuti võib neist abi olla ka piimasuhkru (laktoosi) talumatuse ning piimaallergia korral,“ selgitab Kaldoja, lisades, et probiootikumidest on kasu ka organismi üldise vastupanuvõime tõstmisel. Seetõttu oleks probiootikume mõistlik kasutada ka profülaktiliste kuuridena. Eelkõige võivad perearsti sõnul vajada probiootikumide turgutavat toimet lapsed ja eakamad, kel organism nõrgem. Samas võib neist abi olla ka teistel. „Uuringud on näidanud, et probiootikume tarvitavad lasteaialapsed haigestuvad harvemini mitte ainult viiruslikku soolepõletikku ehk kõhugrippi, vaid ka hingamisteede infektsioonidesse ning neil esineb vähem keskkõrvapõletikke. Probiootikumide profülaktilist kasutamist soovitatakse ka neile, kes põevad sageli kuseteede infektsioone ning tupekandidoosi, samuti vanemaealistele patsientidele, kes kannavad hambaproteese ning kellel kipub tekkima suu limaskesta seenpõletik," loetleb ta. Samuti on teada probiootikumide soodne toime kolesterooli langetamisel koos dieediga. Kindlasti soovitab Kaldoja tugevdada soolemikrofloorat nädala jooksul neil, kel ees reis soojale maale. Nii suureneb keha võime kaitsta end võõraste bakterite eest. Samuti saavad probiootikumidest abi rasedad, sest siis kanduvad kasulikud bakterid juba sünnitusel lapsele üle, mis omakorda aitab lapsel paremini allergiaid ära hoida. "Hea on see, et probiootikumide puhul ei ole üledoseerimise ohtu. Piirang on vaid imikute osas, kellele ei saa esimestel elukuudel ME-3 sisaldavat toitu anda, sest see tekitab neil teataval määral gaase,“ selgitab perearst, lisades, et optimaalne oleks kasutada preparaate kuuajaliste kuuridena iga kuu või paari järel. Probiootikume nii piimatoodetes kui hapendatud kurgis


title: Seisukoht | Käpikuteaeg alga!

maintext:
Juba mitu aastat on mul olnud harjumus, et talveriided ei kao lumevaiba haihtumisega kuhugi kapinurka, vaid jäävad jõude esikusse rippuma. Põhjus on kahetine. Esiteks mõistagi Eesti temperamentsed suveilmad, mille puhul pole sugugi välistatud, et ka jaanipäeval võib talvejopet vaja minna. Aga pigem üritan sellega vältida sügismasendust, mis tuleks peale, kui paks rõivas vaja kapist viie meetri kaugusele nagisse rippuma tuua.
Nõnda saangi rõõmsameelselt täna karvase ja sooja sõbra kohe varnast võtta ning selle õhtuks, kui ennustab ebameeldivalt ühekohalisi kraade, endale ümber tõmmata. Ja pikad aluspüksid kah jalga panna. Eks ma hakka peagi, nagu iga normaalne põhjamaalane, valgeid ja sooje suvepäevi taga igatsema.
Aga veel mitte, sest enne on vaja ära pidada Eesti jalgpallikoondise sügisesed maavõistlused Gibraltari ja Kreekaga! Las lõunamaa pojad tulevad meile vutti taguma ja korralikku siinset vastikut sügist tundma. Õiges riietuses on ju eestlasena lust tribüünil istuda ja Martin Reimi meeskonna esimesi võite nautida! Masendust pole, optimism hoopis!


description: NBA hooaja mängude avapäeval Golden State Warriorsi alistanud San Antonio Spurs kirjutas tabelisse ka teise võidu, kui seekord mängiti võõrsil 102:94 üle Sacramento Kings.

title: VIDEO | Vinge Popovich ja San Antonio Spurs võtsid vägeva Leonardi juhtimisel järjekordse skalbi


authors:
Kerge Kiiksuga
Mikke Ko

title: "RADAR" TÄNA: 30aastane Eesti naine on elanud kaks aastat rahata!

maintext:
30-aastane Viimsis sündinud ja kasvanud Elsa Saks on infotehnoloog ja harrastussportlane, kes juba üle kahe aasta on elanud ilma rahata.
“Ma ei ütleks, et tööst sai siiber. Ma avastasin lihtsalt, et mul on tühjus hinges. Avastasin, et mida ma teen antud hetkel elus, siis ma ei saanud aru, kuidas see tegevus tühjust hinges täidab. Ma ei teadnud tegelikult, kuidas seda täita, aga otsustasin, et teen suure muutuse elus,” räägib Elsa "Radari" loos.
See muutus tähendas tööst ja rahast loobumist ning mööda ilma reisimist. Kas ta vihkab raha? "Ei, üldse mitte! Mul on rahaga väga head suhted. Asi ei ole selles. Rahata reisimine on aidanud mul paika panna tegeliku põhjuse, miks ma nii reisinud olen. Et tutvuda heatahtlike inimestega," räägib Elsa.
Tänaseks on Elsa läbi reisinud kolm maailmajagu ning tal pole kavatsustki tööinimese ellu naasta. Kuidas ta ilma rahata hakkama saab, vaata Kanal 2 saates "Radar" täna kell 20.


description: Samal ajal kui Eestis lõõmasid kired presidendivalimiste ümber, valmistus Gruusia parlamendivalimisteks. Endiselt presidendilt Mihheil Saakašvililt on Gruusia kodakondsus ära võetud, kuid tema loodud partei teise numbrina kandideeris tema hollandlannast abikaasa Sandra Roelofs.

title: Lizi Gugušvili | Minu koolivend Mihheil Saakašvili

maintext:
Ma pole poliitikast huvitunud, aga Gruusiat laostanud vastasseis Saakašvili ja Bidzina Ivanišvili vahel puudutab kõiki grusiine. Saakašvili saadeti poliitikast ära suurte sajatuste ja süüdistustega. Unustati, mida ta teinud oli. Juba justiitsministrina sajandi alguses alustas ta jõulist võitlust korruptsiooni vastu. Kui ta presidendiametis 2004. aastal võimule tuli, anti Tbilisis elektrit jaokaupa kindlatel kellaaegadel, majapidamistes ei jätkunud gaasi. Olime aastaid pärast Abhaasia sõda elanud pimeduses. Tänavad olid pimedad, kõik oli lagunenud, oma noosi luurasid vargad. See oli jube aeg.
Saakašvili tulekuga tulid muutused kiiresti. Algas ülesehitustöö, tulid välisinvesteeringud, käivitati palju projekte. Nagu kooliski, tegi ja jõudis ta palju, kindlasti tuli sekka vigu, aga suund oli õige. Me tõusime riigina pildile.
Saakašvili sihiks oli Gruusia viimine euroopalikule tasemele. Palju tehti turismi arendamiseks. Ta korrastas Thbilisi peatänava Rusthaveli prospekti. Saakašvili väärtustas haridust ja püüdis luua võimalusi selle omandamiseks.
2012. aastal kaotas Saakašvili valimistel Venemaal rikkaks saanud Ivanišvili juhitud koalitsioonile. Saakašvilit süüdistati sajas patus. Ivanišvili valisid inimesed, kes uskusid, et meie vanglates juhtusid jubedad asjad. See oli šokk, Saakašvilist tehti maniakk. See oli ka mulle šokk, aga ma pole kindel, kas see kõik on tõsi.
Ivanišvili ostis inimesi lubadustega: bensiin, gaas, palgad, pensionid – kõike saab rohkem. Venemaast räägiti, et ajame sõbralikku poliitikat ja siis saame okupeeritud territooriumid tagasi. Et Ivanišvilil on Venemaal sidemeid. Mul oli oma rahva pärast häbi, sest korraga unustati kogu viimaste aastate ülesehitustöö ja usuti pimesi uute valitsejate lubadusi. Lasteaed!
Venemaa on okupant
Aastad on läinud ja midagi head pole sündinud. Palju kunagi alustatud olulisi investeeringuid on peatatud. Riigis tehakse jultunult propagandat Venemaa kasuks ja häälestatakse grusiine läänelike väärtuste vastu. Kõikjal on paigalseis. Meie riiklus on kuidagi longu vajunud, pole millegi üle uhkust tunda. Rahvas on näinud, et midagi pole tehtud, inimesed on väsinud ja tülpinud ega oota enam poliitikutelt midagi.
Mulle Saakašvili ja tema inimesed meeldisid: alati öeldi kõva häälega ja julgelt, et Venemaa on okupant ja mida kõike halba ta on teinud. Praegu nihutavad Vene sõdurid omatahtsi piiri edasi, varastavad vilja ja ootavad meie reaktsiooni. Ivanišvili, tema järel presidendiks saanud Giorgi Margvelašvili ja valitsus aga vaikivad. Venemaale ei heideta midagi ette.
Nüüd soovib Gruusia poliitikas kaasa lüüa Saakašvili abikaasa Sandra. Ta on imeline inimene. Kui ta oli presidendiproua, töötas ta haiglas medõena. Tal oli palju fonde, mille toel võeti patsiente vastu tasuta. Ta oli ülikoolis lektor. On näha, et ta on Gruusiasse armunud: räägib hästi gruusia keelt, teab ja austab meie traditsioone. Temas on palju omast gruusia naistele: meile on traditsioonid ja perekond väga tähtsad. Esinegu pereelus mis tahes mõõnasid ja tagasilööke, me teeme alati kõik, et perekonda koos hoida. Tundub, et ta sobib oma mehega just tänu sellele, et on väga rahulik. Nad täiendavad teineteist. Mihheil iseloomustas oma naist nõnda, et ta on väga aeglane otsustaja. Aga kui ta on otsustanud, läheb lõpuni.
Sandra ütles juba mõni aeg tagasi, et ei suuda enam kõrvaltvaatajaks jääda: neli aastat pole midagi head tehtud, riik on orienteerumas Venemaale ja lammutatakse seda, mida on varem ehitatud.
Sandra oli meie rahva seas väga armastatud, aga temagi pole pääsenud jubedatest süüdistustest: räägitakse, nagu oleks ta kaubelnud inimeste siseorganitega. Muidugi on palju neid, kes seda usuvad. Nägin üht telesaadet, kus Sandralt küsiti, miks ta sellistele süüdistustele ei vasta. Sandra ütles, et ei taha aega raisata sellise jama peale, küll aeg setitab välja selle, mida ta on Gruusia heaks teinud.
Vajame usku riiklusse
Gruusia vajab muutusi. Vaesus ja viletsus mõjutavad juba meie tavapärast külalislahkust, võtavad inimestelt väärikuse. Kuulen aina sagedamini juttu, kuidas grusiinides on kadunud meile iseloomulikuks peetav abivalmidus ja heatahtlikkus. Linnainimesed virelevad töötuina ja tujutuina kodus, vältides külalisi, kellele pole midagi pakkuda. Pole ime, et paljud ülistavad selle taustal endist elu NSV Liidus.
Ka mina mäletan, kui ilus, helge ja muretu oli elu Thbilisis! Mu abikaasa tuletab seepeale alati meelde, et lapsepõlv ongi ilus riigikorrast hoolimata ega jäta lisamata, et grusiinid oskasid Moskvaga lihtsalt head kaupa teha ja keskvalitsuselt väljaräägitud hüvede seljas liugu lasta.
Ma ei tea sellest midagi, aga kindlasti oli vahe sees elul Gruusias ja Eestis. Meil ei olnud ka NSV Liidu ajal järjekordi poodides ega restoranide uste taga, nagu olen neid näinud teie kroonikakaadrites või nagu neid oli Moskvas ja mujal Venemaal. Kaubapuudus muidugi eksisteeris, spekulantide äri õitses, aga nii oli Eestiski.
Meil polnud ka rahvusküsimust, sest venelasi oli vähe ja needki vähesed oskasid gruusia keelt. Puudus ka side vaba maailmaga, aga suure impeeriumi kontekstis võisime end pidada jõukaks ja edukaks rahvaks. Muidugi saan aru, et meil on Eestiga võrreldes lõunamaa mentaliteet, aga ühtki klišeed ei tohiks võtta üksühele.
Gruusia oli NSV Liidu ajal väga tulemuslik spordimaa, meie filmikunst üleilmselt kuulus jne. Seda edu me ju ometi ei saanud Moskvalt välja kaubelda, nende saavutuste taga on inimeste andekus ning ränk ja sihiteadlik töö.
Kõik see endine hiilgus – nagu tavainimene seda tunnetab – on tänapäeva Gruusia enesekuvandist kadunud. Praegused valitsejad seda ei taasta. Kuigi olen Saakašvilist toetavalt kirjutanud, tõrgub miski minus nägemast temas ja tema naises Gruusia päästjat. Tahaks näha mingit kolmandat poliitilist jõudu, paraku on praegused opositsiooniparteikesed jõuetud, nad pole usutavad.


description: Näosaates tehti täna järele nii Kihnu Virvet, Olsen Brothersit, Duffyt kui Brigitte Bardot', ent žürii ja osalejate lemmikuks valiti Modern Talking. Kes oli aga sinu lemmik?

title: ANNA OMA HÄÄL | Kes oli sinu lemmik kolmandas näosaates?


description: 1Partner Kinnisvara tegevdirektori Martin Vahteri sõnul jäi presidendivalimistest kõlama Siim Kallase idee taastada kinnisvara- või maamaks, mis on teistest maksudest õiglasemad ja selle arvelt võiks vähendada muid koormisi.Martin Vahteri kinnitusel on maamaks lihtsalt kohandatav ja ka õiglane. “Kinnisvaramaks on keerulisem, sest sellega peaks hakkama maju hindama, mis on suur ja subjektiivne töö. Asukoha- ja ruutmeetripõhine maamaks on selgelt arusaadav ning mõõdetav ja selle arvelt võiks teisi makse vähendada,” rääkis Vahter.“Eesti kinnisvarasektor on mõistlikult maksustatud. Meil pole luksus- ega kinnisvaramakse. Eesti notaritasud ja riigilõivud on võrdlemisi madalad. Mujal Euroopas võivad tehingukulud moodustada kümme protsenti tehingu väärtusest, mis tuleb koheselt riigile tasuda.”Martin Vahteri sõnul oli kodualuse maamaksu kaotamine läbimõtlemata populism. “Tegelikult kaasnevad omavalitsusele iga krundiga pidevad kulud ning need sõltuvad maatüki suurusest. Tänavaid peab

title: Kinnisvaraekspert: kodualuse maa maksustamine on õiglane ja selle peaks taastama

maintext:
1Partner Kinnisvara tegevdirektori Martin Vahteri sõnul jäi presidendivalimistest kõlama Siim Kallase idee taastada kinnisvara- või maamaks, mis on teistest maksudest õiglasemad ja selle arvelt võiks vähendada muid koormisi.
Martin Vahteri kinnitusel on maamaks lihtsalt kohandatav ja ka õiglane. “Kinnisvaramaks on keerulisem, sest sellega peaks hakkama maju hindama, mis on suur ja subjektiivne töö. Asukoha- ja ruutmeetripõhine maamaks on selgelt arusaadav ning mõõdetav ja selle arvelt võiks teisi makse vähendada,” rääkis Vahter.
“Eesti kinnisvarasektor on mõistlikult maksustatud. Meil pole luksus- ega kinnisvaramakse. Eesti notaritasud ja riigilõivud on võrdlemisi madalad. Mujal Euroopas võivad tehingukulud moodustada kümme protsenti tehingu väärtusest, mis tuleb koheselt riigile tasuda.”
Martin Vahteri sõnul oli kodualuse maamaksu kaotamine läbimõtlemata populism. “Tegelikult kaasnevad omavalitsusele iga krundiga pidevad kulud ning need sõltuvad maatüki suurusest. Tänavaid peab hooldama, kanalisatsiooni ja valgustust on vaja üleval pidada. Sellel peaks olema selgem katteallikas. Näiteks Tallinna linn kulutab ühe Lasnamäe kortermaja elaniku kohata kõvasti vähem raha teede hooldusele ja transpordile kui ühe Nõmme elaniku kohta” ütles Vahter.
“Maamaksu määra sai kohalik omavalitsus muuta ja kui mõni omavalitsus soovis, siis sai ka selle nulliks muuta. Samuti sai teha erisusi pensionäridele ja vähekindlustatutele. Praegu sõitis riik omavalitsustest üle ja keelustas suhteliselt mõistliku eelarvevahendi. Minule kui Nõmme elanikule loomulikult meeldib vähem makse maksta, samas saan ka aru, et see on ebaõiglane lasnamäelaste suhtes.”
Martin Vahteri sõnul ei peaks maksustama jõukaks saamist, küll aga rikkaks olemist. “Näiteks automaks tabaks kõiki ühtlaselt valusalt ja mõjuks majandusele pidurdavalt. Samas enam kui üle 150-kilovatise võimsusega autode erimaksu võiks suunata kasvõi roheliste tehnoloogiate arendamisse,” ütles Vahter.


title: Kersti Kaljulaidi lapsed on tublid nagu emagi

maintext:
Esmaspäeval presidendiks valitud Kersti Kaljulaidi neljast lapsest kaks on täiskasvanud. 27aastane tütar Silja teeb ilma teadlasena, 23aastane poeg Siim on idufirmas arendaja.
Vanemad lapsed on Kersti Kaljulaidi esimesest abielust IT-spetsialisti ja ettevõtja Taavi Talvikuga. Praeguse abikaasa Georgi-Rene Maksimovskiga on tuleval nädalal ametivande andval Kaljulaiul kaks poega. Nooremal on vanust seitse ja vanemal üksteist aastat.
Siim Talvik on lõpetanud bakalaureuseõppe IT kolledžis ja juhib praegu arendustiimi idufirmas Sorry As A Service. Ettevõtte ivaks on aidata firmadel oma klientide ees vabandada ja senimaani on oldud konkurssidel edukad nii meil kui ka mujal.
LAPSED ON TÕSISED TEGIJAD: Silja Märdla on teadlane, Siim Talvik arendaja. (Kuvatõmmised internetist)
Siim Talvik selgitab 2014. aastal Raadio 2-le antud intervjuus, et nende vahendatud vabandus on alati aineline. Untsu läinud teenuse eest toimetatakse inimestele näiteks lilli või küpsetisi. Majandusajakirja Forbes andmetel loodab Sorry As A Service saada sel aastal poole miljoni suuruseid investeeringuid.


authors:
Pascal Pochard-Casabianca
Lucy Nicholson
Janek Skarzynski

description: Sellel nädalavahetusel sõidetakse MM-ralli 11. etapp Hispaanias Kataloonias. Nelja päeva jooksul läbivad maailma parimad rallipiloodid 19 kiiruskatset, millest esimene sõidetakse neljapäeval. Õhtuleht toob Teieni kõik Hispaanias juhtuva! Püsige meiega!

title: OTSE | Ott Tänak alustab Kataloonia MM-rallit


title: ISADEPÄEVA KINGIIDEE | Piparmündikommid, mis aitasid suitsetamise vastu...

maintext:
Tänapäeva kultusbrändi PEZi algusaastate imidž oli kõike muud kui lastele mõeldud. Kui Eduard Haas III 1927. aastal Austrias Viinis oma piparmündikommide tootmise käima lükkas, pidas ta sihtrühmana silmas hoopiski täiskasvanuid.
Kui 1930ndatel seostasid Saksa teadlased esmakordselt suitsetamise vähki haigestumisega ning valitsus asus agaralt piirama suitsetamise levikut, oli ideaalne plaan sellest kampaaniast profiiti lõigata küps – asuda piparmündikommidega võitlusesse tollal väga levinud pahe, suitsetamise, vastu. Sihtrühm oli tollasel ajal tõepoolest suur, sest WHO andemetel oli suitsetajate osakaal täiskasvanud meeste seas 43% ja naiste seas 30%. PEZi tähelend algaski 1940ndatel, kui võeti otsustav suund asuda võitlusesse suitsetamise vastu ning töötati välja esimene algupärane kommijagaja, mis oma väljanägemiselt meenutas sigaretisüütajat.
Kogu idee tuum oli selles, et Eduard Haas III oli jõudnud järeldusele (olles tõenäoliselt eelnevalt tutvunud ka Sigmund Freudi uurimistöödega), et suitsetamise vajadus on väga oluliselt seotud vajadusega saada suukaudset tegevust ning ta pakkus selle vajaduse rahuldamiseks suitsetamise asemel pipramündikommi söömise näol asendustegevust. Lisaks oli kommijagajal ka üks meeldiv lisaomadus - sellest sai piparmündikommi pakkuda ilma, et see kellegi käest eelnevalt läbi ei käinud ning kogu tegevus oli seega ka oluliselt hügieenilisem.
1940ndate kampaania sõnum oli selle ajastu kohta väga julge ja samas ka mänguline – „Suitsetamine keelatud – pezimine lubatud!“
Teise Maailmasõja järgsed aastad ja sisenemine Ameerika Ühendriikide turule muutsid PEZi reklaamid oluliselt vabameelsemaks ning toodete reklaamimiseks kasutati edukalt ära tolle aja meeste hullutajatest kuulsad pin-up tüdrukud. Palja pinna demonstreerimine aitas tollel ajal edukalt väga olulisele sihtrühmale – suitsetavatele meestele – sõnumit edastada. Kahjuks puuduvad uuringud, kas ja kui palju need kampaaniad suitsetajate määra vähendasid, kuid üks on kindel, et just sellest ajastust sai alguse PEZi kultusbrändiks kujundanud kommijagaja idee.
Aastal 2014 lansseeriti uuesti PEZi täiskasvanutele mõeldud tootesari, ajastutruudes pin-up tüdrukutega väikestes metallkarpides piparmündikommid. Maailmas valitsev retrohullus ning soov oma juurte juurde tagasi tulla on tänaseks vormunud edukaks nišisarjaks, mis püüab poeriiulitel pilke ning on tegelikult üks igati šikk aksessuaar käekotti või pintsakutaskusse pistmiseks. Me võime kinnitada, et jagamine – eelkõige piparmündikommi jagamine – on endiselt in.
Pezimine lubatud!


description: Kvartali keskuse kolmandal korrusel avas uksed Unimedi Tartu kliinik, mis pakub hambaravi-, ortodontia-, unemeditsiini- ja eriarstiteenuseid.

title: Tartus avati Lõuna-Eesti uusim erameditsiinikeskus